
In 1889, la câţiva ani după moartea lui lon Andreescu, 
un articol al lui Delavrancea, apărut în « Revista nouă » 1), 
vorbea pentru întâia oară cu entusiasm despre nenorocosul 
pictor, care, la 32 de ani, își sfârșise cariera pe un pat de 
suferinţe, în mizerie și aproape necunoscut. «Cine în Sa- 
lonul din ast timp, — scria Delavrancea —, a văzut Pădurea 
de fagi, rău așezată, prea sus, intr’o lumină falsă gi încon- 
jurată de copilării insuportabile, cine a văzut această 
pădure de Ion Andreescu, de sigur s'a convins că autorul 
acestui metru pătrat de pictură a fost un artist, un poet şi 
un filosof». 

Articolul stăruia apoi asupra talentului excepţional al 
lui Andreescu peisagist și pictor de flori, și ajungea la 
această caracterizare, care trebue să fi părut o îndrăzneală 
pentru cei mai multi din cetitorii de atunci: «La acest 
artist, nu mai e vorba de desen şi de coloare, de corecti- 
tudine și energie, de sinceritate si adevăr, ci e vorba de 
intentiunea de geniu pe care numai artiștii exceptionali 
o pot avea). 

Delavrancea mergea încă mai departe. Prieten al lui 
Grigorescu, și într'o vreme când marele pictor era admirat 
de toată lumea, el nu se sfia să compare opera lui 


1) ¢ Revista nouă», 1889, nr. 3, (15 Martie). 

Andreescu cu a acestuia, ajungând la concluziuni de-a-dreptul 
neaşteptate: «In fata peisagiilor lui, vezi natura vie și 
mare, și aici e un punct care îl deosebeşte de fermecătorul 
nostru maestru Grigorescu. Ceea ce la Andreescu e viu, 
la Grigorescu e feerie; ceea ce la Grigorescu e splendoare 
născută, la Andreescu se preface în simplu, energic și 
suculent. La Grigorescu bogăţia aparentă te răpește fără 
a te convinge; la Andreescu, simplitatea aparentă te pune 
pe gânduri și te convinge, te face să înţelegi si de aceea sá 
admiri; admiri fără regret şi fără reticentä, căci picturile 
lui sunt niște rezumate limpezi ale esentialului din 
natură ». 

Cine îl cunoscuse, așa dar, si îi urmărise de aproape 
opera, inegală, creată cu multă trudă, dar plină de adân- 
cime, nu se înşelase. Andreescu apăruse unora dintre con- 
temporani drept un artist excepțional, al cărui talent 
putea pune în cumpănă însăși personalitatea unui maestru 
ca Grigorescu. Delavrancea raporta în acelaşi articol și 
cuvântul altui artist, G. D. Mirea, care nu era mai putin 
categoric: « Andreescu, în peisaj, a început cu ceea ce 
alții abia uneori pot să sfârșească ». Şi Grigorescu însuși, 
după toate mărturiile pe care le avem, arăta aceeași admi- 
ratie pentru nefericitul artist, căruia îi fusese prieten 
şi protector în vremuri de restriște. 

Dar aprecierile acestea, care veneau ca o încercare de 
încununare postumă, n'aveau să aibă prea mult ecou. 
Ele n'au trecut dincolo de un cerc foarte restrâns de artiști 
sau de pretuitori de artă, cari îl cunoscuseră personal, 
Si când aceștia înșiși au încetat de a evoca amintirea celui 
dispărut înainte de vreme, uitarea s'a întins repede asupra 
lui și asupra operelor risipite, rămase ca și necunoscute. 
Zece ani mai târziu, în 1899, când unul din foştii săi pro- 
fesori, C. 1. Stáncescu, îi închina un articol mai lung în 

revista «Literatura şi Arta română D, judecata asupra 
lui Andreescu era mult mai temperată, arătându-l ca pe 
un artist fără noroc, care ar fi putut izbuti să creeze opere 
de vaioare dacă ar fi trăit. Destinul duşmânos îl urmărea 
astfel gi dincolo de moarte. Încercările chiar de a-i evoca 
amintirea îl nedreptáteau, scăzându-i meritele. Opera lui 
Andreescu rămânea învăluită într'o obscuritate, care o 
înlătura aproape din istoria artei românești. 

Numele său mai circula totuşi printre câţiva iniţiaţi, 
cari știau unde se ascundeau pânzele zugrăvite de mâna 
febrilă gi nu destul de experimentatá a artistului nedrep- 
tátit. O expoziţie de opere ale lui a fost chiar organizată 
odinioară la « Tinerimea artistică » de pictorul Jean Ste- 
riade, unul din admiratorii cei mai statornici ai lui An- 
dreescu. Dar arta acestuia n'a ajuns a fi mai bine cunoscută, 
nici a se impune în conștiința publicului, prea puţin lămurit 
asupra personalităţii artistului despre care auzea întâia oară. 

Incercările s'au repetat în urmă, în expoziţii colective, 
unde opera lui Andreescu putea fi integrată în propria ei 
epocă, alături de pictura lui Grigorescu. Câteva tablouri 
au figurat astfel în expoziţiile retrospective, organizate, 
în 1925 la Paris ?) şi în 1927 la Bucuresti). Alte bucăţi, 
poate cele mai reprezentative, s'au găsit apoi reunite pe 
panourile de onoare ale Expoziţiei de artă românească, pe 
care, în 1930, am organizat-o împreună cu prietenii O. W. 
Cisek şi Şt. Neniţescu la Haga, Amsterdam gi Bruxelles 4). 


1) C. I. Stăncescu, Joan Andreescu, ¢ Lit. şi Arta română », 1899, nr, 5—7, 
pag. 411—417. 

2) Exposition de Part roumain ancien et moderne, au Musée du Jeu de 
Paume, à Paris, du 25 mai au l-er août 1925. 

D Exposition d'art roumain, Catalogue, Congrés de la Presse latine, Bu- 
carest 1927, 

1) Tentoonstelling van Roemeensche Kunst, Gemeente Museum voor Mo- 
derne Kunst, te 's-Gravenhage, 3 tot 25 mai 1930. Si ediţiile pentru Amsterdam 
gi Bruxelles, ín acelagi an. 

Am reprodus atunci într'un articol din «Gândirea» D 
aprecierile cu totul elogioase de care Andreescu s'a bucurat 
în critica străină, unde, prețuit mai mult chiar decât Gri- 
gorescu, socotit mai modern decât el, a fost comparat cu 
artişti contemporani ca Sisley gi Pissaro. Un an mai târziu, 
un număr ceva mai mare de bucăţi au fost expuse în re- 
trospectiva dela Bucureşti «O sută de ani de artă româ- 
nească » 2) relevând încă odată personalitatea puternică a 
artistului atât de putin cunoscut. 

O prezentare mai largă însă, care să încerce reconsti- 
tuirea întregii opere a lui Andreescu și oarecum desvă- 
luirea ei publicului mare, încă nelămurit, nu s'a făcut 
până la expoziţia dela Fundaţia Dalles, acum patru ani, 
când, cu ocazia împlinirii a cincizeci de ani dela moartea 
artistului, o mare parte din tablourile sale au fost adu- 
nate şi expuse de d-nii G. Oprescu şi Jean Steriadi 3). 
Am avut atunci un Andreescu, nu fără lacune, firește, 
nici fără unele erori de atribuire. Dar în cele peste 80 
de tablouri întrunite, erau totuși destule în care pic- 
torul peisagiilor muiate în amurguri și în argintate melo- 
dioase tristeti să poată apărea cercetătorului atent, in 
etapele variate şi extrem de interesante ale formației 
sale. 

Expoziţia dela Fundaţia Dalles a înlesnit astfel 
studiul operei atât de risipită și de inegală a acestui 


1) Al. Busuioceanu, Arta românească în Olanda, 6 Gândirea», X, nr. 8—9, 
(August-Septembrie 1930), pag. 293—299. 

2) Exposition d'art roumain moderne, à l’occasion de la XXVII-e Confé- 
rence de l'Union interparlementaire, Bucarest, octobre 1931. 

2) Academia Română, Inaugurarea Fondaţiei Ioan I. Dalles. — I. Andreescu, 
N. Grigorescu, St. Luchian, 28 Mai — 1 Iulie 1932, Bucureşti, cu o prefaţă de 
d-l G. Oprescu. D-] Oprescu a publicat în urmă şi un studiu asupra lui An- 
dreescu, Colecţia Apollo, + Ramuri», Craiova, 1932. 

artist 1). Formaţia artei lui atâta vreme ignorată, ne apare 
acum mult mai clară și o putem întregi prin datele puţine 
biografice pe care le avem gi prin operele neexpuse încă dar 
adeseori deosebit de semnificative care se mai găsesc prin 
colecții particulare. E o reconstituire nu lipsită de difi- 
cultáti, mai ales ţinând seama de faptul că cele mai multe 
din tablouri nu sunt datate şi că informaţiile sigure pe care 
le avem asupra activităţii lui Andreescu sunt cu totul 
restrânse. Cercetarea atentă a mijloacelor picturale și a 
influențelor diverse suferite de artist îngădue totuşi clari- 
ficări pe care nu le aveam până acum. In lumina acestor 
elemente, formația artei lui Andreescu ne apare destul 
de rapidă pentru a fi și astăzi uimitoare, destul de strânsă 
totuși și de logică pentru a nu rămâne neinteleasâ. Tem- 
peramentul său se ivește covârșitor dela primele încercări, 
ca și sobrietatea și voința sa de meșteșug. E un artist in 
adevăr excepţional, a cărui artă, născută din mari difi- 
cultáti, avea să reflecte permanent resursele uimitoare ale 
unei sensibilitáti din cele mai autentice. Si e deosebit de 
interesant a cerceta azi, la un răstimp atât de mare, când 
pictura lui Andreescu poate fi judecată în perspectiva 
artei românești întregi, drumul străbătut de artist în 
scurta lui carieră, experiența lui oarecum dela zi la zi, atât 
de concentrată și de sigur urmărită, pentru ca în cei câțiva 
ani de invergunate stráduinte sá fi ajuns dela încercările 
aproape puerile ale începuturilor până la viziunea adâncă, 
cu dureroase rezonanţe, a lucrărilor din urmă. 


1) Studiul de faţă a apărut întâiu intr’o serie de foiletoane în ziarul « Ca- 
lendarul », în vremea când expoziţia era încă deschisă (Iunie și Iulie 1932), 
apoi în «Revista Fundațiilor Regale », numerele din Ianuarie și Aprilie 1935, 
Retipărirea de acum aduce, pe lângă alte completări, și analiza unor opere 
care n'au fost încă expuse. Un catalog critic al operei lui Andreescu va urma, 
pentru întregirea acestui studiu. 

Impresionantă în adevăr, concentrarea de temperament 
a acestui artist, care, fără mari facilităţi de expresie, ne- 
încrezător în sine şi timid, găsea totuși în el însuși resursele 
unei arte căreia nu i-a lipsit decât răgazul pentru a atinge 
culmile cele mai mari. 

Formaţia lui era tot ce putea fi mai incomplet gi mai 
întâmplător. O educaţie artistică de autodidact, pe care 
niciun alt maestru decât propriul său instinct şi nicio încu- 
rajare decât aspiraţiile lui abia mărturisite, n'aveau să 
o conducă. 

Se născuse în Bucuresti, în Februarie 1850 1), dintr'o 
familie de negustori cu oarecare stare, gi nimic în preajma 
lui n’ar fi putut da bănuiala înclinațiilor pe care avea să 
le nutrească mai târziu. Și-a petrecut copilăria plăpândă 
şi lipsită de evenimente, în decorul amorf al unei mahalale 


1) Data consemnată până acum pentru nașterea lui Andreescu era 15 Fe- 
bruarie 1851, după informaţia transmisă de C. I. Stăncescu, în articolul său 
din « Literatura şi Arta română ». Un certificat de studii însă al lui Andreescu, 
din matricolele Liceului Lazăr —a cărui transcriere o datorez amabilitátii 
d-lui prof. Mih. Popescu — rectifică această dată, indicându-ne pentru nașterea 
lui Andreescu luna Februarie 1850. Certificatul, liberat în 1869, la absolvirea 
gimnaziului, precizează: 4 Andreescu Jon, născut: anul 1850 luna Febr.; pro- 
fesia părinţilor: cârciumar; de naţiune română; de religie ortodoxă; născut 
în București; corespondent: Andrei Dobrescu (numele tatălui); locuinţa (la 
data înscrierii, în 1863): în mahalaua Crucea de piatră, str. Dudesci nr. 40». 
Pentru 1867—1868, când gcolarul era în clasa IV-a, se indică locuinţa in mah. 
Cărămidarii de jos, str. Plugarilor nr. 15. N'am putut verifica data naşterii 
prin chiar actul de naştere al artistului, căci la Arhivele Statului n'am găsit 
acest act. Dar e probabil că certificatul de studii menţionează data cea exactă, 
înscrierea la şcoală trebuind sa se facă pe baza actului de naştere. Articolul 
lui Stăncescu, care constitue de altfel izvorul principal de informaţii asupra 
lui Andreescu, mai conţine unele erori, pe care va trebui să le îndreptăm la 
locul lor. 

Intru cât privește biografia lui Andreescu, trebue să adaug că unele lămu- 
riri le datorez şi d-nei Arh. Sp. Haret, nepoată a artistului, căreia îi aduc 
aci multumirile mele. 

bucureștene de acum șaptezeci-optzeci de ani, învățând 
clasele primare la şcoala particulară a unui oarecare Apo- 
stolatu, iar mai târziu, între 1863 si 1868, cele dintâi clase 
de gimnaziu la Liceul Lazăr, pe atunci lângă Biserica Bra- 
dului 1). Era un temperament tăcut și trist, înclinat către 
izolare şi preocupat de ciudate reverii, care îl absorbeau 
până la uitarea de sine. Părea detașat de vieatá și de ai 
săi, cu toată duioșia si delicatetea pe care le arăta tuturor. 

La optsprezece ani se izolase de familie. Locuia singur 
la Hotelul Frascati, unde și-a petrecut anii săi de elev 
la Belle-Arte. Se înscrisese în școala de curând înfiinţată, 
în 1868, si era unul dintre cei mai sârguincioși elevi. Ştia 
carte mai multă decât camarazii săi și audia toate cursu- 
rile, gi practice și teoretice. Avea profesori pe Aman, pentru 
pictură și desen, pe C. I. Stăncescu, pentru estetică gi 
istoria artelor, pe Alecu Orăscu, pentru perspectivă şi pe 
d-rul Al. Marcovici,+pentru anatomie. Era tăcut gi serios, 
plin de sfială gi neîncredere în sine, cum ni-l descrie pro- 
fesorul său Stăncescu, şi cu toate marile calități ascunse 
în el, avea să se mulțumească a se exercita în tot timpul 
şcoalei numai la desen, fără a îndrăzni măcar să mărtu- 
risească cuiva dorinţa lui de a ajunge pictor. Părea, pentru 
oricine îl cunoștea, pentru profesorii săi chiar, care, cu 
excepţia lui Stăncescu, nici nu i-au dat vreo atenţie deose- 
bită, un temperament insuficient, preocupat mai de grabă 
de a cunoaște decât de a creea el însuși gi predispus a se 
refugia curând în obscuritate şi anonimat. 

In 1872 (avea atunci 22 de ani), cu medalii și distincții 
vrednic obţinute, el își câştiga în adevăr un tihnit post 


1) Din acelaşi certificat de studii, citat mai sus, reese că Andreescu a urmat 
şcoala timp de cinci ani la Liceul Lazăr, în prima clasa rămânând repetent. 
İn anii următori însă, notele îl arată ca pe un elev foarte bun la toate materiile. 
La desen e notat, fireşte, în toate clasele cu 10. Profesor îi era Th. Aman. 

de maestru de desen și caligrafie la Buzău, unde se grăbea 
să se așeze. Nu atinsese încă un penel de pictor și nici nu 
părea decis să o facă. Lumea de colori și de lumini a artei 
era numai în curcubeele lui interioare, pe care ochiul său 
le privea încă în secret, cu ispite şi cu neincrederi de nimeni 
cunoscute. 

Și iată primele încercări, făcute aproape în taină, după 
ce sfárgise școala gi când nimeni nu-l putea povátui. Stân- 
gaciu, cu o nestiintá care l-ar fi putut rusina în fata mul- 
tora dintre foștii săi colegi, el zugrăvea pe pânze sau car- 
toane mici, case umile şi mohorite din mahalalele Buzăului, 
chipuri mizere de oameni întâlniți prin aceleași melea- 
guri de periferie, câte o natură moartă sau câte un portret, 
în care cel mai perspicace ochiu n'ar fi putut des- 
coperi extraordinarul talent ascuns încă in poticnelile 
nestiintei. 

Câteva tablouri din această perioadă sunt încă risi- 
pite prin diverse colecţii și ele sunt destul de interesante 
pentru urmărirea începuturilor lui Andreescu: O privelişte 
de iarnă, de pildă, din col. A. Blank, inväluitä în tristeţe 
plumburie; o altă Priveliste cu case, din col. Maria Yarka; 
două Portrete in col. dr. Titi Constantinescu si dr. An- 
dronescu; Țăranul sezänd din col. Muzeului Simu; Para 
tretul unui călugăr, în același muzeu; o Táráncutá din 
col. dr. Severeanu sau un Cap de copil, din col. Şerban 
Ghica. 

Nu s'ar putea aștepta o naivitate mai mare și o lipsă 
de meșteșug mai desăvârșită decât în aceste încercări, 
încă ale unui diletant, care părea a nu stăpâni nici alfabetul 
picturii. Portretele, neîndemânatic desenate, fără expresie 
şi fără vieata coloristică, amintesc meșteșugul plat al unui 
Mișu Popp sau al portretistilor obscuri din acea vreme. 
Peisajele sunt sărace, de un schematism linear dezolant 

şi de o coloare stinsă și impură, în care viziunea întreagă 
se învălue în cenușiu. Artistul lucra anevoios, intr’o 
pastă mai adeseori vâscoasă și murdară, în care penelul 
lăsa urme, aşternând-o greoiu pe pânză. Erau încercări 
de începător, pentru care arta, încă problematică, se 
plămădea in nebulozitati interioare, fără vreo facilitate 
deosebită de expresie care ga înlocuiască meșteșugul 
absent. 

Dar dificultăţile acestor începuturi, ca și stângăcia 
firească a pictorului, nu puteau ascunde totuși un tempe- 
rament vibrant, de o rezonanță cu totul particulară faţă 
de lumea pe care ţinea să o zugrăvească. Sensibilitatea 
lui îngândurată şi apăsată de tristeţe se putea uşor ceti 
în tot ce era atmosfera surdă, oarecum înăbușită, a acestor 
prime lucrări, în simplicitatea lor excesivă, -mm care era 
evitare de dificultăţi, dar poate gi concentrare de gând mm, 
și nu mai putin în alegerea însăși a motivelor preferate. 
Cu un ochiu de poet el se oprea la umilele priveliști, sfâşietor 
de pustii, sfasietor de triste, în care un amurg sau un efect 
de iarnă căpătau înţelesuri dureroase. Andreescu era de- 
parte de a-și figura o lume de splendori coloristice sau de 
viziuni încântătoare. Era departe chiar de expresia pe 
care să o putem numi în adevăr artă. Dar înainte de a 
stăpâni un meșteșug măcar elementar, el stăpânea ceva 
încă şi mai important, o intuiție care nu îl putea înșela: 
intuiţia care știe să deosebească între motivele multiple 
din natură, pe cel propriu a fi expresiv şi pe cel mai în 
acord cu însuși sufletul artistului. Era poate secretul cel 
mai mare al artei sale, pe care nimeni încă, nici el însuși 
nu-l putea atuncea pretui. El avea să se reveleze însă 
curând în lucrări din ce în ce mai bune, în care progre- 
sele gi de tehnică gi de viziune aveau să fie uimitor de 
repezi. 

In 1873 se deschisese în Bucureşti, sub patronajul 
4 Societăţii Amicilor Belelor-Arte », o mare expoziţie retro- 
spectivă de opere streine si române, adunate din toate 
colecţiile particulare românești de atunci, în frunte cu 
colecția domnească. Peste 1000 de obiecte de toate genu- 
rile umpleau cele 10 camere ale Hotelului Herdan, unde 
expoziţia fusese instalată, iar printre ele, opere purtând 
nume de maeștri străini importanţi se puteau vedea, alături 
de picturi de Aman, de Tătărescu, sau de Szatbmary. Gri- 
gorescu însuși era prezent cu o sală întreagă rezervată 
numai lui, unde se înfățișa pentru întâia oară publicului 
bucureștean cu toate operele zugrăvite până atunci. 

Evenimentul acesta memorabil între toate, a fost — ne 
spune Stâncescu — scânteia care a aprins ambitiile artistice 
ale lui Andreescu. Nume care însemnau adevărate miragii 
stau înaintea lui: Tizian, Tintoretto, Veronese, alături 
de Dürer, Van Dyck, Watteau...1). Si tot atâtea opere, 
mai mult decât dubioase de sigur, asupra cărora ochiul 


1) Societatea Amicilor Belelor- Arte din România. Catalogu de obiecte ce fie 
gurau la Espozişiunea publică din 1873. Ed. III-a completată, Bucuresti, 43. pp. 
(Biblioteca Academiei Române). 

Comitetul Soc. Amicilor B.-A. era compus din Gr, Cantacuzino (Prege- 
dinte), T. Aman gi C. Esarcu (Vice-Pregedingi), G. Tătărescu, C. Bolliac, A. 
Odobescu, B. Berendey și N. Grigorescu (membri), C. Stăncescu (Director 
administrativ). 

Din prefața catalogului gi din felul cum a fost organizată expoziția reese 
că organizatorul ei efectiv a fost Odobescu. Expoziţia a durat o lună ju- 
mătate, ocupa 10 săli ale hotelului Herdan (Hotelul Bulevard de azi) gi cuprin- 
dea o secţie de ţesături şi cusături româneşti, una de portrete și picturi 
ilustrative românești, antichităţi din România, și pictură românească și 
străină, 

Lista colecționarilor care împrumutaseră obiecte cuprinde 80 de nume, 
în frunte cu M. S. Domnul. Colecţia domnească nu numără însă pe atunci ta- 
blourile vechi, cumpărate mai târziu din col. Bamberg. Catalogul expoziţiei 

naiv și străbătut de emoții al novicelui trebue să se fi 
oprit cu fascinatie. Putina familiaritate cu o artă care 
pe atunci ne era încă atât de îndepărtată, ingáduia astfel 
de mistificări, ieșite din intențiile cele mai bune. Micii 
maeștri anonimi, adunaţi de colectionarii noştri, sau sim- 
plele copii înegrite de vreme, pe care le mai întâlnim si 
acum prin colecţiile noastre de artă veche, au jucat atunci 
un rol măreț în Bucureşti, punând în faţa ochilor uimiti 
şi încrezători iluzia unei arte încărcată de trecut și de 
glorie. N’a fost totuși putin. Căci pentru o sensibilitate ca 
aceea a lui Andreescu și pentru curiozitatea lui atât de dor- 
nică de a cunoaște de-a-dreptul secretul artei de odinioară, 
operele acestea cu nume de împrumut — printre care vor 
fi fost totuşi şi unele destul de bune — trebue să fi în- 
semnat o adevărată școală, mai temeinică și mai plină 
de invátáminte decât cea pe care artistul începător o ur- 
mase până atunci. Ispitit si încântat de ceea ce descope- 
rise, Andreescu se putea întoarce astfel la Buzău, în iarna 
acelui an decisiv pentru el, cu cunoștințe însutite despre 


meșteșugul penelului, cu sufletul fagure de colori şi de 


înșiră, ca proprietate a Domnului, numai câteva portrete de pictorul american 
G. P. A, Healy şi picturi de Volkers, Van der Venne, Preziosi, Szathmary, F. 
Kaiser, Tátárescu gi Grigorescu. 

Pictura românească era reprezentată în restul expoziţiei prin artiști ca 
Szathmary, Tătărescu (mai ales cu cópii după maeştri vechi italieni), Aman, 
Stăncescu şi Grigorescu, cel din urmă cu peste 150 de bucăţi. 

Dintre pictorii străini din gcoalele vechi, catalogul menţionează nume 
ca: G. Bellini, C, Crivelli, Perugin, Giorgione, Tizian, Tintoretto, Veronese, 
Salvator Rosa, Domenichino, Albano, apoi Cranach, Diirer, Breughel, Van 
Dyck, Jordaens, Tenier, Van Ostade, Wouwerman。 Ferd. Bol, Fr. Floris, 
Backhuysen, Watteau, Bourguignon, etc. E probabil că mai toate aceste atri- 
buiri erau fanteziste, Unele din tablouri mai există de altfel și azi prin diverse 
colecţii. Niciunul însă nu poate fi citat ca o operă de pret. Stăncescu pomeneşte, 
printre picturile care au putut avea mai multă influenţă asupra lui Andreescu 
gi o bucată atribuită lui Velasquez. Catalogul expoziţiei nu menţionează însă 
niciun asemenea tablou, 


www.dacoromanica.ro 


16 ANDREESCU 


nuanţe și cu hotărîrea mai puternică decât oricând de a 
fi pictor. 

Se apucă din nou a picta, în izolarea provincială de unde 
singurul contact pe care-l păstra cu lumea artistică era 
corespondența cu profesorul său Stăncescu. Timid si excesiv 
încă de modest în scrisorile sale, el era din ce în ce mai 
cutezător și mai sigur de sine în fata pánzelor pe care își 
așternea colorile. Naivitatea gi dificultăţile primelor în 
cercări începeau a se risipi, îngăduindu-i realizări care ne 
surprind acum când știm cât de puţină pregătire sta în 
urma lor. 

O bucată datată chiar din 1873 ne instrueste suficient 
despre această transformare petrecută aproape de pe o zi 
pe alta, care îl aducea dintr'odată la o conștiință artistică 
si la un meșteșug de-a-dreptul uimitoare: Pepenii din col, 
Maria Yarka. Nimic în bucata aceasta de dimensiuni mici, 
decât roșul puternic al fructului, împerechiat cu verde 
pe un fond obscur de brun-oliv. Dar calitatea acestor 
colori, amplu și sensual acordate, libertatea de penel cu 
care materia e modelată în planuri uşoare și gradate, sen- 
sibilitatea pentru expresia coloristică intensă, sunt ale 
unui artist care începea a-și cunoaște resursele artei sale. 

Andreescu se pregătea pentru o încercare în care punea 
mari speranţe. In 1874 trebuia să aibă loc la Bucuresti o 
expoziţie a artiștilor în vieatá, la care voia să participe. 
Necunoscut si temátor, el cerea sfaturi protectorului său 
dela București, Stăncescu, și lucra sárguincios în refugiul 
dela Buzău. Sovaia încă. Totuși în preajma deschiderii 
expoziţiei, trimise lui Stăncescu cinci tablouri. Cerea să fie 
examinate și, dacă aveau vreo valoare, să fie expuse «fie 
şi în locul cel mai pitit». Erau: o Oalá cu flori, un tablou 
cu Peşti, un Studiu de portret şi două Peisaje din Crângul 
Buzăului. Comisia, prezidată de Aman, alese trei lucrări: 

Florile, Peştii, gi un Peisaj. Celelalte două, şi mai ales 
portretul, părură slabe. 

Notita aceasta, pe care ne-o dă Stăncescu, e deosebit 
de importantă. Ea ne ajută a data unele din lucrările arti- 
stului şi a lămuri o etapă interesantă în activitatea lui. 
Căci cel putin două din bucățile menţionate cred că pot 
fi identificate şi ele merită a fi relevate pentru maniera lor 
cu totul caracteristică. Sunt picturile expuse la Fundaţia 
Dalles: Oala cu flori, din col. Yarka gi Peștii din col. Papinian. 

De calități inegale și variind chiar prin factură, amân- 
două tablourile izbesc totuși prin apropierea evidentă cu 
pictura veche flamandă și olandeză. Oala cu flori e mai 
sec zugrăvită, de o compoziţie detaliată prea mult grafic, 
de o pastă sfărămicioasă și de un colorit tern. Dar tonul 
brun al vasului ca și mănunchiul de colori deschise al flo- 
rilor, pe fondul mat aproape negru al pânzei, trimit de-a- 
dreptul la vechii pictori olandezi, atât de sobri în coloare 
şi atât de atenţi la redarea realistă a modelelor. 

Cât privește Peștii, e o bucată surprinzătoare prin 
sobrietatea concentrată a întregului, prin rara truculentá 
a pastei și prin virtuozitatea coloristică a detaliilor. Lovi- 
turi mici de penel alătură rogu de albastru, de alb sau de 
verde sau aglomerează pasta de gris nuantat aproape ca 
sideful, pentru a reda în minimul de efecte toată strălu- 
cirea și complexitatea de coloare a solzilor lucitori și reci. 
Andreescu părea a fi voit să imite în pictura aceasta pe un 
Snyders sau pe Flamanzii înrudiţi cu el şi reușea, prin tona- 
litatea întreagă a tabloului, dominată de fondul brun- 
verzui întunecat, să dea până și iluzia patinei de vechime. 

Cele două picturi nu sunt de altfel izolate pentru a ne 
da asemenea impresie. Căci alături de ele putem menţiona 
şi alte bucăţi, verosimil din aceeași epocă și lucrate în aceeaşi 
manieră: Tabloul destul de rău păstrat și de o realizare 

mai putin izbutitá, Cega, din col. Dr. Dona 一 care 
găsim gi elementul atât de frecvent în pictura flamandă, 
vasul de aramă cu reflexe —o bucată mult superioară 
acesteia, tot în col. Dona, înfățișând Un Crap pe o masă, 
Trandafirii gălbui din col. A. Blank, mai grafic si mai 
putin liber executați decât florile de mai târziu ale lui 
Andreescu, şi desenul acuarelat înfățișând Natura moartă, 
din col. Sp. Haret. 

Cunostinta vechilor maeştri din expoziția dela 1873 nu 
trecuse astfel fără urme asupra lui Andreescu. Ea îi desvă- 
luise dintr'odată tainele meşteşugului, pe care, singur, 
ar fi întârziat poate mult să le descopere. Văzuse opere 
de pictorii cei mai variati, — Italieni, Germani, Flamanzi, 
Olandezi. Văzuse de sigur foarte multe lucruri dubioase 
printre acestea, dar destul de preţioase pentru ochiul 
lui sensibil si atent, care atunci putea învăţa chiar dela 
copiști ai marilor maeștri. Andreescu pare a fi fost ade- 
menit din toți, mai cu seamă de Flamanzi şi Olandezi, pe 
care în număr destul de mare i-a putut vedea în sălile dela 
Hotelul Herdan. 

Nu ştim ce va fi fost Portretul de care ne vorbeşte Stăn- 
cescu. Andreescu, atât de dotat pentru înțelegerea sensi- 
tivă a unui peisaj sau pentru interpretarea delicată a 
unei naturi moarte, nu va avea nici mai târziu destulă 
intuiţie psihologică sau poate destulă forță de a domina 
modelul viu, pentru a fi în adevăr un portretist. Propriul 
său Portret, din col. Muzeului Toma Stelian, şi Portretul 
fratelui, din col. Dr. Severeanu, sunt ceeace întâlnim mai 
bun în acest gen, printre operele sale din această perioadă. 
Progresele sunt destul de mari fata de încercările mai 
vechi, atât de slabe, cum sunt Portretele din col. Dr. Titi 
Constantinescu și Dr. Andronescu. Dar duritatea formelor, 
factura greoaie și în genere lipsa de degajare a liniei ca și 

a expresiei, ne arată în deajuns putina familiaritate a 
artistului cu genul acesta, care n'avea să fie niciodată al său. 
Preocuparea principală a lui Andreescu rămânea pic- 
tura de aer liber și peisajul, pe care le atacase încă dela 
primele încercări. Expoziţia dela 1873 îi oferise şi în această 
privință elemente de studiu importante. Grigorescu, în 
primul rând, cu cele peste 150 de pânze adunate la un loc, 
nu-l putea lăsa indiferent. Era maestrul tânăr care cuce- 
rise respectul tuturor prin calitățile talentului său și prin 
prestigiul școalei pe care o reprezenta. Andreescu trebue 
să-l fi urmărit cu o atenţie încordată, pe care unele din 
pânzele lui din această vreme o trădează în deajuns. Si 
cu toată deosebirea de temperament, de care trebue să-și 
fi dat seama, influenţele lui Grigorescu sunt totuși vizibile 
şi nu fără importanţă în operele lui din acești ani. 
Două bucăţi, dintre cele expuse la Fundaţia Dalles, 
sunt mai cu seamă concludente: Privelistile de bâlciuri din 
colecţiile A. Bellu și Clubul Tinerimii. Cea dintâi e de sigur 
mai veche, poate chiar din preajma lui 1873—1874, căci 
felul de a zugrăvi cerul, într'un ton gălbui nediferentiat 
şi mort, e maniera primelor lui lucrări. Cea de a doua, 
mult mai fin și mai nuantat lucrată, e mai târzie și e încă 
si mai apropiată de Grigorescu. Asemenea Privelisti de bâl- 
ciuri, Grigorescu expusese la Hotelul Herdan, cu exact 
aceeași viziune de ansamblu și aceeași manieră de a reda 
mulțimea 1). Andreescu se lăsa influențat, poate cu bună 
ştiinţă şi cu scopul clar de a învăța. Era însă o influență 
care stăruia, de vreme ce o găsim în picturi ce nu pot fi 
datate din acelaș an. Ea avea să se arate şi în alte lucrări, 
uneori poate mai puţin precisă şi fără voia artistului, 


1) O asemenea bucată, foarte apropiată de Andreescu, la Muzeul Toma 
Stelian ( Popasul). 


OE 

contribuind însă neîndoelnic la formaţia lui. lată bucata 
Täräncuta, de pildă, din col. Sp. Haret, care nu putea 
fi zugrăvită fără sugestia pânzelor lui Grigorescu (un tablou 
asemănător ca subiect, de un colorit însă mult mai cald 
şi de o execuţie mai suplă, Broboada roșie din col. Paul 
Petrini, mi se pare mai târzie). Grigorescu expusese la 
Hotelul Herdan și o serie de asemenea Táráncute, care în- 
cântaseră prin imaginea lor fină, prin cadrul idilic și prin 
lirica suavitate a colorilor. Andreescu încerca încăodată 
să se apropie de maestrul admirat. Dar temperamentul 
său de altă gravitate, paleta plumburie si severă pe care 
o mânuia, îl duceau fără voe la expresii de un accent deo- 
sebit. Colorile se asterneau pe pânză stinse în tonuri ce- 
nușii, conturele vagi se fereau parcă de linia ușoară și gra- 
cilă, figura întreagă se ivea de sub penel cu un aer de ciu- 
dată asprime, care contrasta cu tot ceea ce Grigorescu îi 
putuse oferi ca model. 

Andreescu era un artist încă docil, gata de a învăța 
dela alţii, dar incapabil de a-și depăși propriul său tem- 
perament, de a cădea în imitatia facilă, 


IV 


Şi totuşi, temperamentul melancolic al artistului, vi- 
brând atât de înăbușit, de constrâns încă în limitele unei 
expresii avare, îşi căuta limpezimi și sonorități, pentru care 
se simțea in stare. Paleta lui începe treptat a-și adăuga 
colori şi încearcă efecte pe care în primele pânze nu le 
întâlnim. Ochiul e mai cu seamă atent la peisaje, unde 
varietatea de colori gi de nuanţe nu înlătură interpretarea 
subiectivă, pentru care pictorul avea atâtea dispoziţii. 

Tablourile care urmează, în adevăr, după 1873—1874, 
peisajele variate, câmpuri, margini de sat, interioruri de 
păduri, efecte de iarnă, ne arată încercările cele mai di- 
verse ale artistului de a contura realitatea şi a o defini în 
raporturile ei complexe de coloare, de densitate, de lumină. 
Claritáti de ceruri se ivesc câteodată, neîntâlnite în picturi 
mai vechi, albastruri luminoase cu ușoare umbre alburii 
de nori, deasupra unor peisaje cărămizii, în care materia 
e totuși prea putin diferențiată, iar formele confuze (Mar- 
gine de sat din col. Muzeului Toma Stelian); încercări de 
a da viziunea unui câmp sub soare, — Câmpul cu clăi de 
fân din col. Sp. Haret — neconsistente totuși, greoiu pic- 
tate şi de un efect mai de grabă mohorit; vegetatii transpa- 
rente și acvatice uneori, ca in Peisajul cu pod din col. 
G. Bădescu; sau aspecte dezolate, de natură atinsă de 
îngheţ, cum e puternicul Interior de pădure din col. Yarka, 
în care siluetele de cărbune ale copacilor se profilează sche- 
letic pe cărămiziul frunzelor uscate şi pe fondul gris al cerului. 

Andreescu sováia încă în fixarea impresiilor sale. Poate 
sugestia tot a lui Grigorescu îl ademenea către o expresie 
mai vibrantă gi mai luminoasă. Paleta lui nu era însă 
destul de complexă pentru asemenea efecte. Ea se oprea 
încă la un număr restrâns de colori, nu destul de pure nici 
de transparente, mai mult semitonuri neutralizate, stinse 
ca efect si adeseori opace. Verdele scăzut spre gris sau 
întunecat spre negru, griul-cenușiu, galbenul-sur, brunul- 
cărămiziu, sunt mai ales colorile lui în aceste peisaje, 
rareori înviorate de vreun albastru mai limpede de cer sau 
de strălucirea neașteptată a vreunor detalii. Dificultăţile 
stăruiau și în compoziţia intimă a materiei cu care artistul 
lucra, acea pastă váscoasá, nediferentiatá, turbure, pe care 
o întâlnim încă în multe din lucrările lui din această vreme: 
câte o priveliște de câmp, pe care pensula încearcă a o 

zugrăvi aşternând coloarea egal și greoiu dela un capăt 
la altul al pânzei; clăi de fân de o coloare incertă, negri- 
cioasă, neconsistente ca imagini și făcând numai pată nu 
şi volum pe priveliștea în care sunt zugrăvite; sau vegetatii 
superficial redate, fantomatice și străvezii, profilându-se 
pe ceruri fără transparenţă. 

E aproape uimitoare trecerea artistului dela aceste 
încercări, încă atât de neclare si de nesigure, la expresia 
atât de concentrată și de personală a unui grup întreg 
de tablouri, care urmează probabil după 1875: Casa de 
ciurari şi Casele de ţară din col. Muzeului Toma Stelian, 
Dimineaţa la țară din col. Ionescu-Quintus, Plopii la mar- 
ginea satului şi Margine de sat din col. Lazăr Munteanu. 

Sunt toate, priveliști de amurguri sau de crepuscul, 
zugrăvite într'un ton brun închis, dus uneori până aproape 
de negru, cu o ușoară lumină la orizont, care pune con- 
traste si adâncește accentul viziunii. Marginea de sat, de 
pildă, din col. Lazăr Munteanu, de o linie liniștită și de o 
intensă sumbră coloare, atât de bogată în sonorități grave, 
ne arată dintr'odată toate calităţile de armonie și de sen- 
sibilitate ale acestui artist, care nu ajunsese încă la de- 
plina sa formaţie. Un suflu de poezie gravă și încărcată 
de tristeţe, o melancolie rustică atingând uneori nu știu 
ce profunzimi funerare, trece peste aceste privelişti de în- 
serare sau de dimineti abia născute, cu plopi negri la orizont 
şi cu umile case învăluite în ciudate lumini. 

Si alături de ele, iată altă serie, oarecum opusă, încer- 
cările pictorului de a privi natura senin, numai pentru a 
o reda în înfățișarea ei reală și uneori pentru a-i descrie 
în chipul cel mai fidel exuberanta vegetativă. lată Inte- 
riorul de pădure cu figura unui om care strigă, din col. 
Băncii Naţionale, Interiorul de pădure, apoi, cu un tăietor 
de lemne, din col. Muzeului Toma Stelian, iată Stejarul 


www.dacoromanica.ro 


ANDREESCU 23 


anatomic zugrăvit, din aceeași colecţie, Peisajul în amurg 
şi poate si Colţul de pădure din col. G. Bădescu, un alt 
Colt de pădure din col. Sp. Haret, sau Marginea de pădure 
din col. El. Darvari. 

Sunt bucăţi de o valoare inegală, în care simţi mai mult 
preocupările de studiu ale artistului decât realizări remar- 
cabile ale sensibilităţii lui. Unele din ele sunt considerate 
de obiceiu drept lucrări din epoca dela Barbizon. Frec- 
venta motivului pădurii, în adevăr, sau stráduinta de 
şcoală din unele tablouri, cum e portretul de Stejar din 
col. Muzeului Toma Stelian, trezind amintirea lui Th. 
Rousseau, ar justifica această bănuială. Dar picturile în 
ele înșile sunt mai adeseori prea puţin izbutite și de o tehnică 
încă prea puţin formată pentru a putea fi puse alături 
de lucrările cu totul de altă calitate realizate de Andreescu 
în Franţa. Pasta lor e uneori sfărâmicioasă şi uscată, cum 
am întâluit-o într'unele din tablourile mai vechi, alteori 
opacă gi nediferentiatá, iar gama de colori, destul de re- 
strânsă, de crudă și de lipsită de elementele subtile care 
vor apărea în lucrările de mai târziu. Notez și frecvenţa 
tonurilor cărămizii, deseori întâlnite în peisajele lui mai vechi. 

Nu cred să greșesc socotind aceste bucăţi, — dintre 
care niciuna nu e datată, — printre încercările artistului 
de a .pune în practică principiile scoalei dela Barbizon, 
mai înainte chiar de a fi venit în contact direct cu ea. 
Căci principiile acestea, oricât de izolat ar fi lucrat An- 
dreescu, nu-i puteau rămâne necunoscute. Stăncescu ne 
dă unele informaţii destul de lămurite în această privinţă. 
La Belle-Arte, la București, Andreescu aflase despre pei- 
sagistii moderni francezi, un Corot, un Daubigny, Rous- 
seau, Huet, Dupré, Millet si ardea de nerăbdarea de a-i 
cunoaște. Din Catalogul expoziţiei dela 1873 știm apoi 
că artistul putuse vedea la Hotelul Herdan chiar tablouri 

de ale acestor pictori, dintre care nu lipsea Daubigny, iar 
școala dela Barbizon îi era destul de bine cunoscută și prin 
pictura lui Grigorescu, pe care am văzut că n'a privit-o 
cu indiferență, 

Atribuirea tuturor peisajelor lui naturaliste si mai 
ales a tablourilor cu păduri, epocii dela Barbizon, trebue 
deci revăzută cu grije. Există în opera lui Andreescu și o 
anticipare a plainairismului său de mai târziu, preludiu 
încă govaitor dar nu lipsit de interes, pe care l-am putea 
situa în ultimii săi ani de ședere la Buzău. Tablourile 
acestea, în care e încă toată imperfectia de meșteșug a 
artistului ce se străduia să se formeze singur, sunt destul 
de semnificative. Ele ne înlesnesc într'o măsură explicația 
orientării lui în Franţa către peisagistii pe care îi cunoștea 
mai de mult din faimă și ne explică progresele extrem de 
repezi făcute îndată după plecarea din ţară, 

Avea să pornească în Franța destul de curând de altfel, 
în Ianuarie 1879, după cum reese dintr'o scrisoare semna- 
lată de d-l Oprescu 1). Cu cotizarea prietenilor săi din Bu- 
curesti gi cu o modestă bursă pe care i-o dădea Statul, 
el izbutea să înceapă această grea întreprindere, în care 
işi pusese toate speranţele, 

Ducea cu sine, mai mult pentru a nu fi cu mâna goală, 
două tablouri, dintre cele zugrăvite la Buzău: o Priveliste 
de bâlciu (fostă în col. M. Porumbaru), poate vreuna dintre 
cele două pe care le-am menţionat, și un Efect de iarnă, 
odinioară în col. Maimarol, astăzi în col. av. N. Negri. 
Erau simple amintiri duioase, căci în cei trei ani câți avea să 
petreacă pe pământul Franţei, arta lui neîncetat adâncită 
prin studiu și sporită în expresie și în subtilitate tehnică 
avea să ajungă la transformări decizive. 


1) G. Oprescu, Prefață Catalogului Expoziţiei dela Fundaţia Dalles, pag. 
11. Stăncescu dăduse eronat data de 1876. 

In 1879, când Andreescu se strámuta la Paris, pictura 
franceză epuizase aproape experiența ei naturalistă dela 
Fontainebleau și Barbizon, și se găsea în plină transformare 
impresionistă. Erau mai mult de cincisprezece ani dela 
faimosul Salon al Refuzaţilor, când cuvântul impresionism 
fusese lansat întâia dată şi doctrina nouă a colorismului 
fluid gi vibrant se concretiza neîncetat în opere de valoare. 
Claude Monet pictase din 1877 La Gare Saint Lazare şi 
avea să expună, sub ochii lui Andreescu chiar, picturi de 
cel mai caracteristic impresionism, cum era Le givre (1880); 
Renoir dăduse de câțiva ani La loge si își subtiliza din ce 
în ce paleta mătăsoasă; Sisley si Pissaro disolvau în studii 
de atmosferă ultimele reminiscente ale peisagismului na- 
turalist; iar alături de ei, un Manet, un Puvis de Cha- 
vannes inaugurau si un alt stil, în care coloarea nouă se 
alia cu o nouă conturare a formelor, simplificată si în- 
drázneatá. Temperamentul aspru și rustic al unui Bastien- 
Lepage, doară, întârzia în realismul care îl amintea atât 
de mult pe Millet, fără a scăpa nici el cu totul de influența 
tendinţelor noui de subtilizare a picturii. 

Am numit pe cei mai importanți dintre pictorii francezi 
care figurau în aceşti ani, între 1879—1881, in toate expo- 
zitiile Parisului gi pe care Andreescu i-a putut cunoaște 
desigur din primul moment. Ne-am putea aștepta să-l 
găsim preocupat dela început de problemele lor, atât de 
noui si de ispititoare, mai cu seamă pentru un pictor cu 
înclinări atât de mari către peisagism. 

Temperamentul de timid al lui Andreescu însă și poate 
gi împrejurări particulare, cum era contactul cu Grigo- 
rescu, care pe atunci se afla la Paris, îl vor face totuși prudent 
cu experienţele riscate, pentru care nu își găsea dintru 

început nici îndrăzneala nici pregătirea necesară. Umilul 
maestru dela Buzău, ajuns la Paris cu unicul modestul 
gând de a învăţa dela maeștrii mari ai lumii, nu se simțea 
câtuși de puţin îndemnat către rebeliuni artistice. Do- 
rinta lui era de a cunoaște gi de a lua cu hărnicie da capo 
drumurile de o mie de ori bătute ale artei, pentru a ajunge 
să exprime in sfârșit, cu maestrie și cu libertate, ceea ce 
simțea că era totuși vibrație pură gi de pret în retina gi 
în sentimentul său. 

Il vedem astfel întreprinzând revizuirea întregii sale 
educatii artistice, atât de nedesâvârşitâ şi de întâmplător 
formată în ţară, şi lucrând metodic cu o hărnicie admira- 
bilă. Ziua, —ne spune Stăncescu —, era în biblioteci şi 
în muzee, cu carnetul de notițe sau de crochiuri în mână; 
seara desena si zugrávea prin academii particulare, făcând 
studii de nuduri sau de figuri drapate. Era un elev regulat 
al Academiei Julian, unde găsise după cât se pare și pe 
alti Români, și își da toată osteneala de a-și completa 
mai cu seamă acea cunoștință elementară a figurii omenești, 
care în ţară îi lipsise. 

Câteva lucrări risipite prin diverse colecţii ni-l arată 
pe Andreescu în această nouă ipostază a studiilor sale. 
O Figurá de tânăr, zugrăvită în perfectă manieră acade- 
mică, se găsește în col. Paul Petrini; alte două Figuri 
în col. dr. Severeanu un Semi-nud, foarte slab, din col. 
Sp. Haret, poate fi apoi citat, cum și un interesant studiu 
de colori, în tabloul de dimensiuni mici, Personagiu costumat, 
din col. Lazăr Munteanu. Stăncescu cita elogios gi o altă 
bucată, un Studiu drapat, din colecţia de pe vremuri a 
d-rului Kalinderu, care nu știu dacă trebue identificată 
cu bucata intitulată O Doamnă costumată, aparţinând 
muzeului Kalinderu, astăzi însă la Moscova, sau cu Nudul 
drapat, din col. Dr. Severeanu, provenind tot din col. dr. 

Kalinderu. Sunt bucăţi fără multă semnificaţie, studii 
simple de atelier de școală, în care ochiul se exercita a ur- 
mări liniile unei figuri sau a juxtapune colori variate, 
pentru definirea de acorduri gi armonii utile mai târziu. 

Am putea asocia cu ele şi unele încercări de portrete, 
care datează, cred, din aceeași vreme: Portretul d-rului 
G. Petrescu Hagi Stoicu din col. N. C. Nica, purtând o de- 
dicatie în frantuzeste, si Portretul unei doamne, din col. 
Sp. Haret. Dar încă odată vom constata putina înde- 
mánare a artistului pentru acest gen de artá, care nu cere 
numai ochiu de colorist, dar și observaţie riguroasă fizio- 
nomică, notație psihologică pătrunzătoare şi mai ales liber- 
tate suverană în fata pânzei. Andreescu lucrează însă te- 
mător, fără certitudinea că reușește, greşind uneori desenul 
în chip grav, ca în Portretul din col. Sp. Haret, și dând 
figurilor sale un aer de constrângere și o asprime a for- 
melor care stânjenesc expresia. Albastrul clar însă, din 
același Portret de femee, cu reflexele de mătase care îi îm- 
bogátesc strălucirea și îi dau valoare picturală, e totuși 
remarcabil şi anunță preferința nouă a artistului pentru 
această coloare。 care, în nuanţe variate, se regăseşte în 
foarte multe din tablourile sale din Franţa. Și poate din 
aceeași vreme să fie si Capul de studiu dela Pinacoteca din 
Iasi, părând a voi să dea o imagine a lui lisus, bucată rău 
vernisată, însă de o coloare fluidă și concentrată, în care 
se recunosc nuanțele de gris-argintiu; si desigur tot de 
atunci şi tabloul cu totul remarcabil din col. Filip Manu, 
Modelul costumat, în care frumuseţea concentrată a co- 
lorilor, consistenţa prețioasă a pastei, ca și subiectul 
însuși, amintesc pictura lui Chardin. 

Câteva luni avea să dureze această pregătire a lui 
Andreescu, în ateliere, în muzee, în biblioteci. Entusiasmul 
lui, ne spune Stăncescu, alterna cu descurajarea, când 

își dădea seama cât mai avea de învăţat. Totuși, rezultate 
obținute încă dela început, îi susţin stráduintele și îl fac 
să-şi mărturisească bucuria în scrisori trimise profesorului 
său la București. In primăvară, isi încercase în adevăr 
norocul la Salon și spre surprinderea lui era primit cu cele 
două lucrări prezentate. Erau, — după cum ne informează 
Stăncescu, — bucăţile cu care plecase din ţară, Bâlciul 
la Buzău, şi Efectul de iarnă, pe care le trimisese juriului 
foarte curând după sosirea sa la Paris 1). Era fericit, încu- 
rajat, și speranţele sale începeau să prindă putere, în ciuda 
temperamentului său gata oricând de șovăiri. 

Dar şcoala adevărată a lui Andreescu avea să înceapă 
abia de acuma, după ce atmosfera Parisului îi devenise 
familiară și când se hotărăşte a ieși din cadrul prea restrâns 
al atelierului. La Buzău, ochiul său se formase pentru pei- 
saj, muzica lui interioară toată era alcătuită pentru a 
vibra în aer liber, iar venirea în Franţa nu fusese cu alt 
gând decât de a descoperi în sfârșit, cu propriii săi ochi, 
farmecul peisajului francez făcut celebru de atáti artiști, 
şi farmecul picturii însăși care reprezenta acest peisaj 
şi care pe el îl putea instrui. 

Fontainebleau era aproape, cu pădurea transparentă 
si argintată de estompa unei atmosfere veşnic vaporoase, 
cu Barbizonul celebru, la care visase încă din anii de școală 
dela București. Prezenţa lui Grigorescu nu putea să fie 


1) Catalogul Salonului din acest an (Ministère de Instruction publique 
et des Beaux-arts, Le Salon. Explication des ouvrages de peinture, sculpture 
(etc.) des artistes vivants, exposés au palais des Champs-Elysées, le 12 mai 1879), 
da aceste indicafiuni: 

Andreesco (Jean), né à Bucharest, élève de l'École des Beaux-Arts de 
Bucharest, — Rue Saint Sulpice, 13. 

no. 45 — Le commencement du Printemps, 

no. 46 — Foire en Roumanie. 

Prima bucată, fostă în col. Maimarol, e azi proprietatea av. N. Negri. A 
doua bucată se găsea, după indicatia lui Stáncescu, în col. M. Porumbaru. 

decât un îndemn mai mult. Andreescu se strămută astfel 
la Barbizon, unde pictorii erau la ei acasă, ca într'o pădure 
fermecată, tesutá în curcubee, în năluciri de lumini prin- 
tre frunzișuri şi în pulberi albăstrui de ceaţă. 

Incepe a lucra cu o pasiune şi cu un sentiment de pleni- 
tudine a forţelor sale, pe care niciodată nu le cunoscuse. 
Paleta întreagă i se transformă, se îmbogățește, nu in întin- 
dere, ci în concentrarea asupra câtorva sobre tonuri de 
verde, de gris, de albăstrui, găsind o infinitate de nuanţe 
pentru a da realitatea coloristică a formelor si pentru a le 
învălui într'o exactă si sensibilă atmosferă. Sunt colțuri 
de pădure, alei de fagi, luminișuri umede, peisaje cu me- 
steacăni și cu stânci, în care pictura in sine nu mai e O 
simplă încercare de a da conturele sau coloarea realităţii, 
ci toate elementele ei complexe, care îi pot defini esenţa 
prin gama întreagă a simţurilor. Pasta colorată se face 
grasă și substanţială, se diferențiază subtil, știe să redea 
umiditatea, vaporozitatea, transparenţa, e aspră sau cati- 
felată, e densă sau uşoară, sugerează esenţa lucrurilor 
zugrăvite, ambianța lor, oarecum gustul si valoarea lor 
tactilă. 

Andreescu atinge dintr'odatâ o virtuozitate pe care 
niciodată nu o avusese. E, alături de Grigorescu, egalul său 
şi poate mai adânc decât el. In bucăţi cum sunt Stâncile 
din Apremont din col. Muzeului Toma Stelian 1), Aleea 
de fagi, notată de Stăncescu în col. Take Ionescu, Peisajul 


1) Despre această bucată Stăncescu informează greșit că a fost expusă 
la Salonul dela Paris în 1879, după cum greşit notează că Andreescu a expus 
la Paris în 1878, 79 şi 80. Cataloagele saloanelor din Paris nu menţionează 
numele lui Andreescu, cum e de altfel firesc, decât în 1879, 80 și 81, pictorul 
plecând din ţară abia în Ianuarie 1879. 

Pentru tablourile expuse în 1879, (Bâlciul la Buzău şi Inceputul primă- 
verii) vezi nota dela pagina precedentă. 

In 1880, catalogul Salonului dă informaţia următoare: 

cu arbori şi Colţul de pădure din col. Clubului Tinerimii, 
Colţul de pădure cu nuanţe albástrii (retusat?) din col. 
Muzeului Toma Stelian, Pădurea desfrunzitá, cu nuanţe 
gris atât de prețioase, din col. Al. Rășcanu, sau în dese- 
nurile tot cu Păduri (unul din ele datat din 1880), din col. 
N. C. Nica, Andreescu e un vrednic discipul, unul dintre 
cei mai buni discipuli ai școalei dela Barbizon. 

In tablouri mai vechi, cum sunt Stejarul, Interiorul de 
pădure din col. Băncii Naţionale sau Colţul de pădure cu 
un tăietor de lemne, din col. Muzeului Toma Stelian, artistul 
putea părea un elev încă nu deplin format al lui Théodore 
Rousseau. Ochiul pictorului căuta mai de grabă osatura 
formelor decât atmosfera şi nuanţa intimă a unui pei- 
sa]. Il interesa silueta oarecum fiziologică a unui copac, 
tinea să-l portretizeze, cu trunchiul său puternic, cu inve- 
ligul dur şi crăpat al scoarţei, cu nodurile si rădăcinile 
vanjoase. İl preocupa mai putin coloarea, care se diferenţia 
greu si nu izbutea a da efectele multiple de lumină gi atâtea 
detalii curioase ce se intretes sub frunzisul mobil al unei 
păduri. 

Dar iată noile lui peisaje, în care urma lui Courbet se 
simte şi în care Daubigny şi Diaz par a fi pus penelul lor, 
mult mai subtil gi mai nuantat. Atmosfera începe să vi- 
breze în lumina filtrată a desișurilor sau sub crâmpeele 


« Andreescu (Jean), né à Bucharest, élève de l’École des Beaux-Arts de 
Bucharest. Barbizon (Seine et Marne). 

no. 52 — Le bois de hêtres. H. 1,00 m.—L. 1,50 m. 

no. 53 — La grande route. H. 0,95 m. — L. 1,45 m. 

Primul tablou indicat în catalog e Aleea de fagi, menţionată de Stăn- 
cescu în col. Take Ionescu. Al doilea, e Peisagiul cu drum dela Muzeul 
Kalinderu. 

In 1881, catalogul Salonului dă despre Andreescu aceleași informaţii ca 
şi cataloagele anterioare. Adresa e din nou, rue Saint Sulpice, 13, ca în 1879, 
Artistul nu mai expune decât o singură bucată: no. 26 Barbizon pendant la 
neige, azi în col, K. Zambaccian. 

de cer de un albastru intens, uneori încărcat de nori; un 
gris argintat se difuzează imperceptibil în aerul dens, care 
poartă încă răcoarea ploii sau a orelor de dimineață; un 
vag reflex albăstrui în atmosferă, ca o nuanță a propriei 
retine a artistului; și mesteacănii lui Diaz, supli şi înalți, 
apărând în atâtea din aceste tablouri. Până și în bucăţi 
cu alte motive, cum e Amurgul de toamnă, surprinzător de 
stins gi de lipsit de relief, din col. Paul Petrini, datat 
din 1880, aceleași influenţe pot fi ușor întrezărite, cu sugestii 
mai ales din Harpignies, înăbușite însă în coloritul tern 
care reamintește unele din picturile lui Andreescu dela Buzău. 

Pictura lui Andreescu intra oarecum într'o fază deci- 
sivă, care era nu numai a artei franceze, ci a întregului 
peisagism european format la Fontainebleau gi isi poate 
găsi comparații sugestive în arta unor contemporani ca 
olandezii Maris și Mauve său ca pictorii maghiari Petten- 
kofen ori Ladislas de Pal. Tema interiorurilor de pădure, 
cu variațiile ei nesfärsite, şi cu atmosfera argintat-albástrue 
atât de caracteristică, revine mai cu seamă sub penelul 
său, din ce în ce mai abil în redarea de nuanţe. Era tema 
picturală cea mai bogată, care crease școala întreagă a 
acestor mari poeţi ai peisajului şi care avea să inspire 
câteva din cele mai robuste pânze ale artistului nostru. 

Dar Andreescu nu se va opri în studiile sale de natură 
la această singură temă. Arta lui se face din ce în ce mai 
complexă, își precizează problemele gi își găsește elemente 
de expresie concentrate şi personale. 

Uneori artistul încearcă o conciliere între preocupările 
lui de peisagist, atât de precumpănitoare, și dorința care 
îl ispitea de a da totuși realitate și figurii omenești în pân- 
zele sale. Nudul lipseşte aproape cu totul din pictura lui. 
In rarele încercări, datând din vremea când lucra la Paris 
— am citat una în col. Sp. Haret și alta în col. dr. 

Severeanu, — problema părea încă atât de dificilă pentru 
ochiul său puţin experimentat încât nici nu ne-am putea 
aștepta să-l regăsim atacând acest gen. 

Şi totuși iată o remarcabilă bucată, pe care gama de 
colori cu usoarele nuanţe albăstrui, sentimentul viguros 
în care e zugrăvită, amploarea viziunii, o aşează neîndoelnic 
printre operele din această vreme: Nudul culcat dela Pina- 
coteca Statului. 

Un puternic trup de femee, modelat cu o știință im- 
perfectă dar cu o forţă plastică şi cu un sentiment natu- 
ralist demne de temperamentul unui Flamand, se deta- 
seazá în ample linii ondulate, melodiind parcă respirația 
adâncă a făpturii omenești reprezentată. Imprejur, de- 
corul întunecat al pădurii, cu depártári albastre prin deschi- 
deri de frunziș, ca în tablourile lui Corot, cu ușoare reflexe 
de umiditate și cu patul moale al ierbii, în care se imprimă 
trupul greu. E o sensatie de voluptate liniștită și intensă, 
de desăvârșită abandonare, pe care o citești în calma 
destindere a liniilor și în înfiorarea trandafirie a epidermei. 
Andreescu încerca o temă de efect pictural și poetic care, 
în forme clasice, înflorise în pânzele lui Giorgione, dar 
rareori fusese reluată de un modern cu atâta franchete 
de sentiment: Candidul sensualism pe care îl sugerează 
imaginea unui trup gol în contact cu nuditatea fragedă 
a unui culcuș de ierburi. Manet atinsese mai înainte o temă 
asemănătoare în tabloul care făcuse atâta vâlvă, Le dé- 
jeuner sur Vherbe (1863), dar cu un picant accent monden 
de care e departe Andreescu. Pictorul nostru rămânea 
la simplicitatea de sentiment și la acel franc naturalism 
pe care le găsim invariabil de-a-lungul întregei sale opere. 

Nudul culcat e o lucrare singulară însă în pictura sa, 
reflectând o preocupare în care Andreescu n'avea să stă- 
ruiască. Peisajul îl absorbea din ce în ce, cu varietatea 

de aspecte și cu resursele picturale inepuizabile pe care i le 
oferea lle-de-France, Q serie întreagă de tablouri, cele 
mai multe de dimensiuni mici si înfățișând poate studii 
pentru lucrări plănuite, de mai multă importanţă, ne 
arată privelişti de câmpuri, cu lanuri verzi sau galbene, 
stropite de maci, cu grupuri de arbori ritmând orizontul, 
cu drumuri de ţară pierzându-se în depărtare și cu rare 
figuri insufletind câteodată priveliștile monotone și egale, 
Uneori, ca în Peisajul de dimensiuni mari din Muzeul 
Kalinderu, — singurul cu asemenea proporţii — atmosfera 
generală e destul de stinsă, colorile fără calitate deosebită 
iar pasta densă prea puţin diferențiată. Lucrarea e totuși 
de un efect pictural foarte unitar și de o compoziţie în care 
simplitatea liniilor își sporește efectul prin amploare şi 
prin echilibru. In alte bucăţi, de o atmosferă mult mai 
vibrantă, cum e Peisajul din col. Zambaccian, pasta se 
face de-a-dreptul zgrunturoas4, aglomerándu-se pe pânză 
ca un modelaj plastic. In cele mai multe însă, — gi voiu 
cita Peisajele cu câmpuri din col. Muzeului Toma Stelian, 
Muzeului Simu (cel mai bun), G. Bădescu, Maria Yarka 
(trei bucăţi), N, Ç, Nica, Al. Ráscanu, ş. a., colorile înviază 
inundate de lumină, împrumută străluciri necunoscute în 
lucrările mai vechi ale lui Andreescu, realizând oarecum 
un contrast însorit al privelistilor lui mohorite de altă 
dată sau al pădurilor albăstrui pe care le cunoaștem. Sunt 
studii de lumină crudă, de soare sau de atmosferă încăr- 
cată de ploaie, în care cerurile plastic zugrăvite și de 
splendidă coloare constitue oarecum motivul muzical al 
inspirației, determinând variația de atmosferă si melodia 
acestor colori, în care ceva din preocupările impresioniste 
începe parcă a se ivi, 

Dar peisajele lui Andreescu din această vreme variază 
şi cu alte teme, Çâteva priveliști cu case, colțuri de fermă 

sau aspecte de faubourguri, ne dau imaginea unei picturi 
mai putin luminoase, dar bogată in nuanțe şi uneori in 
efecte de o mare fineţe. Un colt de fermă din col. Sp. Haret, 
de pildă, sau o Priveliste cu case din col. Băncii Nationale, 
sau o altă Fermă, în col. N. Th. Ștefănescu, sunt zugrăvite 
cu un penel mai putin precis, în tonuri mai închise, în 
care verdele, griul gi brunul întunecat se imperecheazá 
în raporturi sobre şi întrucâtva înăbușite. Dar iată un 
Peisaju la marginea unui lac, din col. dr. Dona sau Pei- 
sajul cu case, şi mai remarcabil, din col. Clubului Tine- 
rimii, datat din 1880, în care atmosfera vaporoasă, nuan- 
tarea plină de discreţie a efectelor coloristice, fineţea exe- 
cutiei, ne arată toată virtuozitatea artistului, capabilă de 
a-și găsi expresii concentrate sau subtile, după modu- 
larea însăși a imaginii pe care o urmărește. 

Din același an, 1880, e datat și peisajul La arat, din 
col. Ionescu-Quintus, bucată robustă, plină de savoare 
realistă, nu străină de sigur de sugestia tablourilor lui 
Millet. Albastrul clar al bluzei muncitorului si albul pus 
alături, pe câmpul brun închis, sunt de un efect care soli- 
cită privirea cu o intensitate calmă și plăcută pe care o 
păstrezi în memorie. lar preferința pentru pata albastră 
conturată pe fondul unei colori în acord, o vom găsi și în 
tabloul, datând probabil din acelaşi an, Peisajul cu femei 
cosând, din col. Perieteanu. De rândul acesta albastrul 
se proecteazá pe verde, adâugându-şi complimentar alb şi 
negru. Peisajul e mai puţin îngrijit, desenul chiar destul 
de aproximativ, dar efectul coloristic demn de reţinut și 
indicând o preocupare esențială care nu mai e propriu 
zis peisagism. 

Trecuseră de altfel aproape doi ani de când Andreescu 
se găsea în Franța și pictura lui evolua sensibil către un 
colorism din ce în ce mai aproape de sensul modern al 

picturii atunci contemporane. Dela Fontainebleau el tri- 
mitea la Salonul dela Paris bucăţi ca Aleea de fagi, în care 
naturalismul putin cam întârziat al Barbizonului era încă 
atât de credincios înfățișat. Dar tot acolo el picta gi bu- 
cáti de alt gen, naturi moarte, flori, studii variate, în care 
penelul său se adâncea în voluptáti noui de coloare gi în 
exprimarea unei sensibilitáti din ce în ce mai rafinate. 

Un presentiment îngrijorat se adăuga poate, mărind 
această sensibilitate cu înfiorări până atunci necunoscute. 
Sănătatea lui era atinsă grav încă de pe la sfârșitul lui 
1879, când, în urma unei răceli la Fontainebleau, simtise 
cele dintâi simptome ale ftiziei. Descurajarea începea să-l 
cuprindă cu neliniști gi îngândurări funebre. Subsidiile 
se imputinau, iar la un moment chiar încetară cu totul. 
Andreescu se văzu nevoit a se întoarce în tara. Era pro- 
babil către sfârșitul verii sau în toamna lui 1880, de când 
e datat tabloul atât de emotiv conceput și atât de cald 
zugrăvit, Cumpăna satului, din col. dr. Dinu Brătianu. 
İn viziunea aurie, de un aur atât de trist si de pustiu al 
priveliștii de ţară pe care o zugrăvea, era toată dezolarea 
nostalgică pe care artistul o regăsea în ţinuturile lui fami- 
liare și o simţea în propriul său suflet bântuit de presimtiri. 

Din aceeași vreme sunt probabil şi alte două lucrări, 
cu totul remarcabile, care înfățișează subiecte românești: 
Drumul de ţară din col. N. Tabacovici şi Grupul de copaci 
din col. Al. Rășcanu. Cea dintâi e o reluare, cu puţine 
modificări, a unei lucrări mai vechi: bucata cu același 
subiect din col. Ionescu-Quintus, zugrăvită de artist încă 
pe vremea când se găsea la Buzău. E singurul caz când îl 
vedem pe Andreescu întorcându-se la o temă pe care o 
mai tratase. Era poate pentru a satisface o cerere anume, 
sau — tot atât de probabil— pentru a-și da de lucru 
într'o vreme când sănătatea nu-i mai îngăduia ușor să 

pornească în căutarea altor subiecte. Câtă deosebire însă 
între pictura opacă și de o factură atât de aspră, zugră- 
vită la Buzău, si bucata plină de atmosferă gi de o gravă 
rezonanță, pe care, cu un penel mult mai suplu și mai 
experimentat, izbutea să o realizeze acum! Un sentiment 
de tristețe sfágietoare umple această tragică priveliște, în 
care drumul plin de praf duce nesfârşit către o zare pustie, 
sub un cer ca de plumb. O casă stă la marginea drumului, 
dar nicio ființă, nicio urmă omenească în preajma ei. 
Puținele note mai vii pe care artistul le pusese in prima 
versiune a tabloului — un put cu cumpănă la marginea 
drumului. câteva păsări în preajma curţii, un plop profi- 
lându-se în zare, — au dispărut acum, pentru a da şi mai 
multă dezolare viziunii. Priveliştea e cu desăvârşire nudă 
şi cenușie, ca o stranie vedenie inväluitä în umbre sure 
gi încercuită de un orizont fără speranţe. 

Mult mai senin și mai luminos e Grupul de copaci din col. 
Ráscanu, în care penelul artistului pare a fi căutat anume 
un contrast al colorilor sumbre și înăbușite întrebuințate 
până atunci. Imaginea însăși, atât de larg pusă în cadru, 
e aerisită şi înaltă. Ea se desfășoară în planuri clare si 
succesive, în care lumina progresează viu ca într'un arpegiu 
colorat. O fâșie de câmp, pe care o tiveste liziera unui sat, 
formează planul de jos, consistent zugrăvit în pasta unui 
verde închis. Apoi fâșia munților urmează, pictată ușor 
în nuanțele unui albastru străveziu, şi cerul, putin înorat, 
difuzând o lumină dulce care învălue priveliștea. Copacii 
goi şi înalți pun o notă de inevitabilă melancolie; dar din- 
colo de ei, prin urzeala rară a crengilor, privirea alunecă 
pe linia ondulată blând a unui orizont plin de lumină, 
care se întâlnește rar în pictura lui Andreescu. 

Cu asemenea alternări de dispoziție, cu o şovăială expli- 
cabilâ, în care sufletul său se sbatea între speranţe si 

îngrijorări, Andreescu rămâne în tara numai câteva luni, 
până a-și procura mijloace noi de existenţă. Câteva tablouri 
vândute ii îngăduiau a se întoarce iar în Franța unde în 
cursul aceluiaș an, poate ceva mai întremat, îl regăsim 
reluându-și lucrul, cu pasiunea şi cu voința de studiu care 
il insufletiserä doi ani mai înainte. 

Vremea maturității şi a liberei creaţii sosise în sfârșit 
pentru acest om care nu împlinise încă treizeci de ani. 
Nu era prea de vreme si nici prea departe de sfârșitul 
care se lăsa întrezărit. Și vom vedea în tablourile care 
urmează sentimentul adâncit și uneori neașteptat de 
modern care insufleteste ultimele sale opere, în acești 
ani, cei mai putin fericiți dar si mai fecunzi din toată 
existența sa. 


VI 


Tablourile care poartă data 1881 și cele ce se pot încă 
data din acest an pe baza caracterelor stilistice, sunt cele 
mai de seamă din toată opera lui Andreescu. O sensibi- 
litate nuanțată până la fineti impresioniste de coloare, 
o expresivitate caldă, plină de atmosferă poetică și de 
un accent personal în felul de a vedea lucrurile și de a alege 
colorile, disting aceste picturi de tot ceea ce artistul zu- 
grăvise până atunci și ne dau măsura adevărată a talen- 
tului său ajuns la maturitate. O libertate de penel pe care 
nu O cunoscuse mai înainte, O grație ușoară în cea mai 
mică atingere a colorilor pe pânză, un sentiment aproape 
muzical în inventarea motivelor şi în intreteserea savantă 
a colorilor, înlătură orice urmă a acelei durități de ex- 
presie, dusă până la constrângere, pe care o întâlnim de 

atâtea ori în pânzele mai vechi ale lui Andreescu. La Fon- 
tainebleau chiar, cu doi ani mai înainte, în bucăţi în adevăr 
bune cum sunt Stâncile dela Apremont sau Peisajul gris- 
argintiu din col. Clubului Tinerimii, calități mari de co- 
loare şi de atmosferă se făceau simțite, dar picturile desä- 
várgit sobre gi reţinute ca expresie, nu depasau cu nimic 
formula obișnuită a gcoalei dela Barbizon si arătau grija 
încă temătoare a artistului de a evita libertăți pentru 
care nu se simţea în deajuns de pregătit. 

Dar iată, la doi ani distanță după Stâncile dela Apre- 
mont, un motiv aproape identic revenind sub penelul său, 
în Peisajul cu stânci şi mesteacâni din col. Al. Räscanu. 
Andreescu nu mai e, aproape, de recunoscut. Siluete înalte 
de copaci se ridică și aici din mijlocul priveliștii pietroase 
îmbrăcată în muschiu si în vegetatii neoránduite de háti- 
guri. Aceleași forme se profilează sub acelaşi cer, privite 
de acelaşi ochiu. Dar lumea aceasta a viziunilor de lumină 
şi coloare e o minune care se formează, nu în tesutul însuși 
al priveliştilor reale, ci în transparentele misterioase ale 
ochiului, care, într'o mie de feluri dispuse, dizolvă mate- 
rialitatea lucrurilor și o pătrunde de lumini venite din 
läuntru. Peisagiul din col. Rascanu freamátá de asemenea 
imaterialitate. Sub cerul albastru deschis, inundat de lu- 
mină, copacii albi se desfac din propria lor ființă anato- 
mică, sunt albe existente aeriene înveșmântate în frun- 
‚ziguri diafane, priveliștea întreagă inchegändu-se din colori 
falfáitoare, în care ochiul proiecta parcă ardente şi fluide 
lumini. Nuante variate de brun roșcat, de gris, de verde 
care merge dela tonul cel mai palid până la cel mai întu- 
necat, de alb, de cenuşiu sau de gălbui, se amestecă în 
primul plan, degajând o imagine însorită şi strălucitoare, 
E ca o transfigurare prin lumină și prin vibrație imper- 
ceptibilă, a acelei condensate viziuni gris-albăstrui pe care 

doi ani înainte o întâlnim în toate peisajele lui. Andreescu 
ceda impresionismului, pentru care paleta sa avea acum 
subtilitáti destule, şi încerca expresii capabile de a-i înnoi 
cu totul arta picturală. 

Peisajul amintit nu e singurul în această categorie, 
căci în aceeași colecţie întâlnim încă un tablou, un mic 
Interior de pădure cu copaci desfrunziti gi cu siluete ome- 
nești, datat din 1881 și atât de apropiat prin calitatea 
colorilor de bucata precedentă încât ne-a înlesnit gi da- 
tarea sigură a celei dintâi. 

Dar arta lui Andreescu e din ce în ce mai suplă și mai 
variată în mijloace. Ochiul pictorului ştie a distinge carac- 
terul unei priveliști, a-i analiza oarecum țesutul intim, 
a-i degaja colorile din propria lor contextură materială 
şi a le recompune în sinteze noui care sunt tot atâtea ex- 
presii subiective ale temperamentului său. Uneori viziunea 
artistului învăluie mătăsos o priveliște întreagă, alu- 
necând ca într'un fel de visare asupra ei și împrumu- 
tandu-i un ton dulce si cald, în care armonia de colori se 
înmoaie în lirism poetic şi în muzicalitate. lată Peisajul 
de toamnă dela Muzeul Simu, cu siluetele patetice de sălcii 
întinzând braţe ciunte la marginea unei bălți. Un cer 
gris-albastrui cu vagi nuanţe trandafirii işi filtrează lu- 
mina perlata peste moliciunea privelistii. Reflexe grele 
cad în apele moarte, ín vreme ce la orizont copaci livizi 
se şterg pe cer asemeni unui fum. E ca o nostalgie somno- 
lentă de singurătate, de amurg, de oboseală, plutind me- 
lodios peste zări îndepărtate și fluide în care artistul își 
întipărea propriul său peisaj sufletesc. Alte ori, în vi- 
ziuni tot atât de subiective, cum e Peisajul brun cu me- 
steacăni subţiri din col. Clubului Tinerimii, priveliștea se 
îmbracă parcă în aur sau se rumenește în calde tonuri 
roscate。 exprimând voluptáti de coloare înflăcărată, care 


www.dacoromanica.ro 


40 ANDREESCU 


nu mai sunt ale unui pictor naturalist. Artistul își creează 
imagini puternice ale naturii, în care colorile se adâncesc, 
se topesc între ele asemenea unor smalturi fierbinţi şi se 
încheagă în armonii bogate, în care e sinteza unei mari 
sensibilitáti. 

Dar iată triumful însuși al acestei sensibilitáti, intr’o 
pictură pe care Andreescu singur n'avea să și-o întreacă: 
Iarna la Barbizon din col. Zambaccian, datată din acest 
an, 1881. Niciodată tonul preţios de alb-gris, atât de des 
încercat în pictura impresionistă, n'a fost folosit cu mai 
multă fineţe și cu un simţ mai exact al valorilor decât 
în acest tablou irizat de o mie de nuanţe prinse în lumina 
pulverizată a iernii. Penelul pictorului părea a se înmuia, 
nu în colorile obișnuite, ci în nu știu ce filtrări subtile de 
tonuri albe, argintii, viorii, ocru, roz, verzui, pentru a da 
inefabilul țesut de linii si de forme în transparenţa ușor 
învăluită a atmosferei. Andreescu era de rândul acesta 
de-a-dreptul un impresionist de calitatea unui Pissaro 
sau a unui Sisley. Avea şi intuiţia nuantelor şi tehnica 
imponderabilă a celui dintâi, si sentimentul de lumină 
exact şi fin din peisajele de iarnă ale celuilalt. 

Dela Théodore Rousseau şi Daubigny la Pissaro si 
Sisley era de altfel drumul cel mai drept şi mai normal. 
Pissaro însuși trecuse aproape prin aceleași etape ca si 
Andreescu pentru a ajunge la impresionismul său. Pornise 
tot din preajma Barbizonului, credincios lui Corot si Dau- 
bigny, urmase câtva timp exemplul realismului lui Millet, 
transformând abia încet pictura sa în acea imagine vi- 
brantă, învăluită de lumină blondă, pe care i-o cunoaștem 
în epoca de care e vorba. Andreescu, mai tânăr cu 20 de 
ani, putea găsi în tablourile lui Pissaro din această vreme 
aproape toate temele pe care el însuși era înclinat a le 
urmări: Peisajul cu nuanţe poetice, insufletit uneori de 

siluetă omenească și scăldat în variaţii de atmosferă, privelişti 
de câmp cu lanuri stropite de flori, livezi înflorite sub cer 
de primăvară, toamne somnolente și patetice, privelişti 
de iarnă, toate exprimate cu acea atingere de penel când 
ușoară când învăluită până la opacitate și cu o vibraţie 
de sentiment care arătau neindoelnic temperamente în- 
rudite. Sisley era poate mai subtil în distilările lui de co- 
lori, care aminteau viziunea unui Claude Monet, dar nimeni 
nu i-ar fi putut da lui Andreescu o mai justă emoție de 
lumină şi o mai precisă notație coloristică a unui peisaj 
îmbrăcat în zăpadă decât acest fermecător interpret al 
iernii franceze. 

Sub asemenea sugestii sunt zugrăvite poate si cele 
două bucăţi din col. Muzeului Toma Stelian, Femeea cul- 
cata în iarbă şi Pomii infloriti, lucrate în primăvară lui 
1881 (cea dintâi, datată). Era un singur efect coloristice 
pe care artistul îl încerca în amândouă aceste bucăţi și pe 
care nu îl întâlnim în pânzele lui anterioare: Combinația 
de roz, verde si albastru, în lumină transparentă de plin 
aer. Andreescu isi adăuga astfel paletei sale efecte inedite 
care aminteau — în imaginea delicată a Pomilor infloriti — 
poate tot pe Pissaro, din pânze luminoase cu livezi sub 
soare și cu albastre clare ceruri de primăvară. 

Preocuparea pur coloristică era de acum în fondul 
picturii sale, capabilă de notatiile cele mai subtile gi de 
armoniile cele mai ample. Ochiul său desmierda cu aceeași 
plăcere gi cu aceeași personală forță de creaţie vizuală 
un peisaj ca si o natură moartă, arpegiind game și acor- 
duri coloristice care impresionează prin profunzime și 
virtuozitate, Asi putea cita cel putin două bucăţi de 
natură moartă, (de o asemenea muzicală interpretare a 
colorilor, datând fără îndoială din acest an al creaţiilor 
sale celor mai înalte: Gäinile din col. Muzeului Simu si 

Vánatul dela Pinacoteca Statului. Sunt amândouă variaţii 
complexe și subtil nuanfate pe teme coloristice din cele 
mai gingaşe, care exprimă aproape tonalități emoţionale. 
Cea dintâi e o armonie în gris-brun stropită de colori vii, 
ce se juxtapun cu ingeniozitate; cealaltă, o modulare rară 
de gris-albästrui, în care moliciunea formelor si delicatefea 
pastei rămân aproape neîntrecute chiar de penelul lui 
Andreescu. O a treia bucată în același gen, Rațele din col. 
Al. Rășcanu, confirmă aceeași preocupare pentru coloarea 
rară gi pentru nuanțele preţioase gi exacte. Pictorul se 
întorcea poate la înclinațiile care îl făcuseră altădată fa- 
miliar cu Flamanzii gi Olandezii. Dar cu ce subtilitate de 
meşteşug acum, şi cu ce intuiție a intimitátii materiei, 
care îţi sugerează comparații cu maeștrii de odinioară 
dela Delft! Andreescu se găsea astfel în cea mai justă notă 
a temperamentului său şi în apogeul forțelor sale artistice. 
Cele câteva bucăţi realizate în acest an vor rămâne neín- 
trecute chiar pentru el până la sfârșitul carierii sale. 


VII 


In primăvara lui 1881 Andreescu se întorcea din nou 
în România, de rândul acesta pentru a rămâne definitiv. 
Boala lui se agravase în chip alarmant, iar resursele mate- 
riale nu îi mai îngăduiau să se susțină în străinătate, 

Se stabileşte în Bucureşti, ajutat de cei câţiva prie- 
teni și protectori, pe care îi avea. Cu sprijinul lor, izbu- 
teste să deschidă, curând după întoarecere, o expoziţie 
a tuturor operelor sale, într'o încăpere din curtea Bisericii 
Stavropoleos, pe care ministrul de atunci V. Conta o 
construise anume pentru expoziţii de artă. (Stăncescu ne 

informează că acolo au expus toți artiștii timp de vreo 
cinci ani). A fost un mare succes pentru Andreescu și o 
alinare în restristea în care se găsea. Protecţia d-rului 
Davilla, mai cu seamă, face să i se vândă o parte din ta- 
blouri. Andreescu are astfel mijloacele de a-și prelungi 
câtva timp existenţa precară și de a continua să lucreze. 

Se apucă, în adevăr, din nou de lucru, cu o hárnicie 
care părea a voi să suplinească răgazul refuzat de destin. 
Și în vremea care urmează, peste treizeci de tablouri se 
adaugă la opera realizată până atunci. Unele din ele sunt 
datate chiar de artist, 1881 sau 1882, altele sunt men- 
tionate de Stăncescu sau se pot identifica prin asociere 
cu cele datate. Sunt lucrări în care șovăelile unei vieţi 
epuizate încep să apară. Mâna ostenită a pictorului mai 
izbutește să realizeze câteva bucăţi de adâncime de sen- 
timent sau de finețe de expresie, dar puterea lui de expri- 
mare apare alteori diminuată si tablourile ies de-a-dreptul 
slabe. 

Printre operele cele mai de pret din această vreme 
trebuesc notate mai cu seamă florile numeroase, pe care 
le zugrăvește cu o adevărată pasiune. Erau subiecte pentru 
care Andreescu nu arăta întâia dată înclinaţie. La Buzău, 
la Fontainebleau, el se aplicase deseori a reda concentrat 
şi simplu frumusețea lor discretă gi plină de nuanţe. Nici- 
odată însă cu această stáruintá și cu o rezonanță colo- 
ristică atât de mare ca în bucăţile din acest ultim an. 
Fără voie, ne gândim la pasiunea plină de desnădejdi a 
lui Luchian din anii săi de suferinţă, când florile, unice 
modele răbdătoare, îi rămăseseră singura lui voluptate 
picturală. Luchian se adâncea în contemplarea lor, cu o 
aprigă energie care exploda în armonii strălucitoare și 
făcea colorile adeseori incandescente. Andreescu le pri- 
Yeste cu un ochiu mult mai potolit şi le învălue intro 

atmosferă aromitoare» Coloarea florilor sale e concentrată 
şi e caldă, dar tonul e înăbușit, iar moliciunea catifelată 
a formelor exprimă nesfárgite morbideti interioare. Erau 
parcă, nu atât motive picturale, cât motive de induiogatá 
reverie şi de desmierdare delicioasă a atâtor frágezimi 
în clipa de a se ofili. 

Iată Garoafele în pahar din col. A. Blank, de un roșu 
atât de grav pe fondul oliv închis si cu nuanțele ușoare 
de gris-albăstrui; iată Garofița din col. Yarka, în același 
gen ca și bucata precedentă; Paharul cu flori albastre şi 
albe din col. Lazăr Munteanu, pe un fond negru care ne 
face să ne gândim încăodată la Olandezi; sau Ghiveciul 
cu trandafiri din col. Șerban Ghica, datat din 1881, ca 
şi Ghiveciul cu flori, din col. A. Rășcanu, datat din 1882, 
şi unul si altul împerechiând calități deosebite de coloare cu 
ciudate neglijente ale formei; dar iată mai cu seamă ade- 
vărate bucăţi de forță, cum sunt Paharul cu trandafiri 
sz micsunele din col. Clubului Tinerimii, datat din 1881, 
cu armonia de roșu-alb pe fondul oliv albăstrui şi cu re- 
flexele de gris transparent ale vasului, sugerându-ne com- 
paratii cu viziunea de coloare a d-lui Petrașcu ; sau în sfârșit 
Trandafirii roşii, grenat si galben din col. Muzeului Toma 
Stelian, ori Trandafirii rasii şi albi din col. Clubului Tine- 
rimii, zugrăviți in 1882. Bucâtile din urmă mai cu seamă, 
sunt de o moliciune de expresie, de un tușeu atât de cati- 
felat, de o intensitate a colorilor atât de gravă, încât nu 
le găsim precedent în propria pictură a lui Andreescu. 
Artistul uita, în ele, subtilitátile impresioniste la care 
fusese atât de sensibil câteva luni mai înainte. Părea, 
zugrăvindu-le, a se adânci într'un fel de voluptate directa 
a materiei, care îi putea satisface şi viziunea și sensatiile 
tactile ale fiinţei sale cufundată acum în nelămurite și 
irezistibile langori. 

Din aceeași vreme sunt poate și unele bucăţi cu figuri, 
mai sigur zugrăvite decât încercările de altădată și de un 
colorit mai nuantat și mai bogat, în care regăsim gama 
colorilor lui din urmă. In tabloul cu un Cap de fată din 
col. Paul Petrini, rozul delicat al carnatiei se acordă cu 
gris-albăstrui-alb pe fondul brun închis, amintind tablouri 
zugrăvite încă în Franţa prin 1881. Si vom regăsi moli- 
ciunea de tuseu si acordul intens de coloare, roșu visiniu- 
brun închis-negru, din tablourile cu flori din ultimul an, 
în bucata, tot din col. Petrini, Fata cu broboada roșie, atât 
de asemănătoare ca subiect cu Țărăncuța din col. Sp. 
Haret, dar atât de deosebită în colorit si în manieră pic- 
turală. O bucată excepţională însă în această serie, datată 
din 1881 gi despre care stim că a fost pictată după expo- 
zitia din acel an, e Profilul de fată, aproape grigorescian, din 
col. Lazăr Munteanu. E printre picturile lui Andreescu 
de cea mai mare delicateţe gi de cel mai simplu efect colo- 
ristic. Albul ușor al bluzei si tulpanului se imperecheazâ 
cu rozul candid al figurii, pe fondul brun oliv. Artistul a 
adăugat numai variaţia rară de galben transparent, în 
câteva peneluri marginale, care n'au alt scop decât sá qom- 
pleteze această diafană armonie de colori. Printre picturile 
din urmă ale lui Andreescu, cartonul acesta de dimen- 
siuni restrânse e ca o prețioasă mărturie a unei sensibilitáti 
inepuizabile care și în ultimele ei încercări de paletă era 
în stare a găsi încă expresii inedite și pline de frăge- 
zime. 

Apropierea de Grigorescu pe care ne-o sugereazá aceastá 
bucatá, nu e poate atát de intámplátoare cát s'ar putea 
crede. Căci sunt încă şi alte picturi din aceeași vreme, 
unele datate, care ne fac să verificăm în adevăr o pronun- 
tatá undă grigorescianá, în inspirația târzie a artistului. 


Un Cap de fată, din 1882, în col. 1. V. Vineș, tratat în 

maniera cea mai ușoară a artistului și nuantat în griuri al- 
băstrui caracteristice pentru el, e totuși atât de apropiat 
chipurilor grigoresciene, încât, fără semnătură, n'ar fi 
fost de loc greu de asociat cu operele din aceeași vreme 
ale artistului contemporan. Tabloul are un precedent, 
destul de înrudit, și ca model si ca manieră, în Chipul de 
fetiță cu tulpan galben, din col. M. S. Regelui. Dar bucata 
aceasta, datată din 1881, păstrează o anume concentrare 
a tonurilor gi o înclinare către gama înăbușită a colorilor, 
care vorbește mai direct despre temperamentul propriu al 
lui Andreescu. In schimb, o altă bucată, Florile de máces 
dela Muzeul Simu, cu petalele diafane zugrăvite în fugare 
lovituri de penel gi cu acel aer de expeditivă degajare în 
execuție, pe care numai Grigorescu o punea în picturile 
sale, ne arată de-a-dreptul sugestia artei grigoresciene, 
urmată de rândul acesta nu numai în interpretarea unei 
teme, dar și în procedeul tehnic, prea puţin familiar lui 
Andreescu ca să îl atribuim propriei lui invenţii. 
Stăncescu menţionează, printre operele din urmă ale 
artistului nostru și două peisaje: o Vedere lângă Predeal, 
pe atunci în col. Sp. Dendrino şi tabloul rămas neisprăvit, 
Bucureştiul văzut noaptea, din col. Perticari. Pe cel dintâi 
nu l-am putut identifica și nu știu în ce măsură aprecierea 
lui Stăncescu, care îl considera drept una din cele mai 
desâvârşite opere ale artistului, era justificată. Cel de al 
doilea e însă mai de grabă o încercare neizbutită de a da, 
intr’o lucrare de dimensiuni mari, atmosfera gris-albástruie 
și conturele confuze alternând cu lumini șovăitoare, ale 
orașului la căderea serii. Era o temă dificilă, pentru care 
tehnica impresionistă a lui Andreescu se arăta insufi- 
cientă. Un ochiu mult mai exercitat, o viziune pregătită 
prin repetate analize, erau necesare pentru O asemenea 
diferenţiere de atmosferă, în care jocul pictural era de a 

surprinde freamătul abia perceptibil al unei lumini fluide 
şi disparente. Tabloul amintește mai de grabă, prin aspectul 
său mat si oarecum cromolitografic, lucrarea mai veche 
şi tot atât de puţin reușită, Seara de toamnă la Barbizon, 
din col. Paul Petrini. 

Era poate și o oboseală grea care cotropea de acum 
puterile artistului mistuit de desnădejde si de boală. An- 
dreescu se apropia de sfârșitul tragic pe care-l aștepta 
de mult. In toamna lui 1882, Vineri 22 Octomvrie, el se 
stingea aproape neștiut, mai înainte de a fi împlinit 32 
de ani și când opera pe care o urmărise nu era decât la 
începuturile ei. 

Un tablou rămas neisprăvit, pe care-l zugrăvise pentru 
mama sa, ne arată înfățișarea lui din aceste ultime zile. 
E Autoportretul dela Pinacoteca Statului: Figura îmbă- 
trânită peste măsură gi devastată de vizibila suferinţă; 
obraji scofálciti, lăsând sá se strâvadâ fäptura scheleticä; 
trâsâturi anguloase, orbite enorme. Astfel se infâtişa chipul 
acestui om, care, cu câţiva ani mai înainte, in Autopor- 
tretul dela Muzeul Toma Stelian, se reprezentase încă atât 
de tânăr. De sub arcadele puternice ale fruntii însă, pri- 
virile obosite gi dureroase exprimau toată adâncimea su- 
fletului care-și presimtea acum sfârșitul. Viziuni înde- 
părtate, cu delicii pentru totdeauna pierdute, stăruiau 
poate în oglinzile interioare ale acestor ochi. Vieata lui 
Andreescu nu fusese decât un crámpeiu abia schițat dintr’o 
existență plină de virtuţi şi de posibilități nerealizate. In 
clipa de a se stinge, el singur poate nu-și da seamă de 
ceea ce însemnase scurta lui carieră pentru arta româ- 
nească. Fusese, alături de Grigorescu şi de Eminescu, una 
din cele mai autentice și mai nobile expresii ale sensibi- 
litátii româneşti. 

VIII 


Contemporanii nu l-au înţeles destul, cum poate nu e 
înţeles nici azi, după mai mult de cincizeci de ani dela 
moarte. Arta lui, ca și sufletul care o creea, era făcută 
numai din nuanțe, din acea subtilă unduire de emoţii, pe 
care ochiul superficial o descoperă greu iar gustul vulgar 
nu o poate pretui. Cu atât mai mult, într'o vreme in care 
educaţia artistică a publicului nostru era încă la începuturi. 

Pictura românească se găsea acum cincizeci de ani 
împărţită între academismul cu aspirații aristocrate al 
lui Aman și spiritul mult mai liber gi mai modern al lui 
Grigorescu. Era p luptă de întâietate care a durat mult 
şi care își găsea ecoul si în opinia contemporanilor. In 
acest antagonism însă, deseori acerb, ce putea însemna 
pictura unui Andreescu, lipsită de orice element agresiv şi de 
orice strălucire exterioară ? Pictorul care isi plămădea inspi- 
ratia din ciudate și nostalgice reverii și își învăluia expresia, 
uneori atât de dură, în tristeti fără capăt, era condamnat a 
se mișca în umbra fastuoasă a înaintaşilor săi cu autoritate. 

De iubirea lui Aman, care i-a fost totuși profesor, nu 
s'a bucurat niciodată. Marele potentat oficial al artei n'a 
fost, în genere, un prieten al tineretului. Dacă Andreescu 
nu i-a trezit chiar ostilitatea, l-a lăsat totuși indiferent. 
Singur Grigorescu i-a acordat dela început o stimă care 
a mers crescând până la urmă. I-a fost sfătuitor, la Fon- 
tainebleau chiar prieten, şi i-a fost protector în vreme de 
restriște. Se citează un portret al lui Andreescu, azi pierdut, 
zugrăvit de Grigorescu în vremea când se găseau în Franţa 1) 


1) Tabloul a fost la Pinacoteca Statului, provenind din vânzarea operelor 
lui Grigorescu către Stat, mijlocitá de Vlahuţă. Il înfățișa pe Andreescu in 
pădurea dela Barbizon, îmbrăcat într'o bluză albastră, cu ghetre, pălărie mică 
şi purtând puţină barbă. Fusese expus de Grigorescu, cu titlul « Peisagistul 
Andreescu ». (Comunicare făcută de d G. Petrașcu). 

si se păstrează amintirea cuvintelor de prețuire pe care 
Grigorescu le rostea adeseori despre el. 

Intre cei doi artiști era fără îndoială o comunitate de 
sentiment care îi apropia firesc si îi leagă încă si azi în 
perspectiva artei românești. Tsi făcuseră educaţia sub 
aceleaşi sugestii şi erau dominați de aceleaşi admiratii 
pentru artiștii francezi dela care își invátaserá meste・ 
şugul. Aveau ochiul îndreptat asupra acelorași frumuseți ale 
naturii, pe care se străduiau să le redea cu acea căldură de 
emoție care face din amândoi nu numai pictori dar şi mari 
poeți ai peisajului. Erau creatori ai acestui gen în pictura 
noastră, care nu cunoscuse până la ei decât portretul, sce- 
nele istorice şi compoziția romantică ori burgheză a lui Aman. 

Grigorescu, mult mai facil în expresie decât Andreescu, 
şi de o natură plină de exuberantá, avea sá imbrätiseze 
toate genurile pe care i le oferea pictura. Paleta lui, muiată 
în toate colorile curcubeului si scánteind de ingeniozitate 
şi de nerăbdarea de a se exprima, era inovatoare și fremăta 
de inspiraţie în tot ceea ce artistul se încerca să realizeze. 
Pământul și cerul românesc nu își puteau găsi un interpret 
care să le dea mai mult prestigiu poetic și să le înțeleagă 
mai liric frumuseţea. Dar sentimentul vieţii, atât de fe- 
ricit, de nestânjenit exprimat, trecea adeseori asupra acestor 
uimitoare imagini numai ca o lumină jucătoare, ca un gând 
melodios și fugar care aluneca la suprafaţă. Artistul se 
mulțumea cu aspectul idilic sau cu frumusețea feericá a 
lumii pe care o contempla, fără a răzbate dincolo de păin- 
jinigul rázátor al luminilor si colorilor ce-l fermecau. Vi- 
ziunea lui era lipsită de umbra de melancolie sau de pe- 
simism care adânceşte inspirația si dă artei, ca gi vieții, 
nelămurite pâlpâiri interioare. 

Andreescu era, în această privinţă, temperamentul 
fundamental opus. Arta lui născută din dificultăți şi 

adâncindu-se mereu asupra propriilor ei probleme, era plină 
de reflexiune și incertitudini. Viziunea lui învăluită de 
tristeţe simplifica lumea reducând-o la aspecte fără stră- 
lucire, uneori de-a-dreptul dezolate, în care ochiul, umbrit 
de îngândurări își căuta parcă ecouri ale lumii lui interioare. 
Un accent aproape dureros, pornit din propria ființă a 
artistului, se intipärea asupra acestor imagini, pe care 
pictorul le zugrävea în nuanțele grave și înăbușite ale 
sufletului său. Era ca o transfigurare fără voie a reali- 
tátil, în care excesul unui temperament emotiv gi înclinat 
către viziunea sumbră își căuta expresia, chiar dacă ea 
trebuia să ducă la interpretări monotone sau la durități 
de stil care lipseau pictura de elemente agreabile gi o 
făceau puţin accesibilă. 

Cu asemenea calități însă, pictura lui Andreescu nu 
era făcută pentru a cunoaşte atunci succesul. Adâncimea 
viziunii lui, ca şi marea conştiinciozitate artistică de care 
da dovadă, trebuiau să rămână în umbra operei atât de 
policrome si de o vervă atât de spontană a lui Grigorescu. 
Pictura românească înregistra prea de vreme talentul plin 
de fragilitáti gi de scrupule al acestui artist, care, excesiv 
de modest și discret, se strecura prin vieatá aproape fără 
sentimentul propriei sale valori. Andreescu era destinat 
uitării, mai înainte ca pictura sa să fi putut răzbate dincolo 
de un cerc prea restrâns de admiratori 1). Încercările chiar, 
ce s'au făcut curând după moartea sa, de a i se pune opera 
în valoare, au rămas infructuoase. Expoziţiile organizate 


1) După informaţiile date de Stăncescn și după indicaţii de cataloage, se 
pot cunoaşte numele celor dintâi colecționari, proprietari ai tablourilor lui 
Andreescu: Dr. Davila, dr. Kalinderu, arhit. Maimarol, Scarlat Jarca, C. 
Ştefănescn, ing. G. Cerkez, N. Cerkez, dr. Paul Petrini, Eug. Stătescu, Sp. 
Dendrino, Take Ionesen, I. Villacros, Procopie Dumitrescu, N. Predescu, Ză- 
dăriceanu, I. Crátunescu, I. Paraschivescn, Mincov, Pancn (Buzău), Deme- 
triad (Buzău) y. a. 

în 1885 gi 18891) n'au dat loc decât la vagi ecouri, fără 
urmări pentru prețuirea adevărată a artistului. Opera lui 
trebuia să aștepte încă îndelung pentru a se întoarce în 
lumină. După o jumătate de veac însă ea ne apare acum cu 
adâncimi și cu virtuţi de inspiraţie care o pun neindoelnic 
printre cele mai de seamă creaţii ale geniului românesc. 


1) In 1885 s'au expus 27 de pânze de Andreescu la o expoziţie colectivă 
organizată de Intim Club. Catalogul păstrat de Academie (Intim Club, Cata- 
logul expoziţiei de pictură şi sculptură, 1885 (primul an), Bucureşti, 1885, pag. 
12), notează următoarele bucăţi: Drumul din pădure; Pădure cu baltă ; O stradă 
la Barbizon; Cap de femee (col. dr. Kalinderu); Sosirea la Predeal (Zori de zi); 
Marginea satului (Apus de soare); După furtună; In pădure la Fontainebleau 
(col. I. Paraschivescu); Barbizon (Efect de iarnă); Vas cu cu trandafiri; Flori ; 
Flori; Pădure în Martie (col. Sc. Jarca); Glastră; Casă țărănească; Apus de 
soare în sat (col. N. Cerkez); Tăetor de lemne în pădure (col. Gr. Cerkez); Flori ; 
Studiu în pădurea dela Fontainebleau (col. Mincov); Pădurea de mesteacăni 
(col. Take Ionescu); Flori (col. 1. Villacros); Seară de toamnă la Barbizon (col. 
P. Petrini). Se găseau de vânzare următoarele bucăţi: Efect de iarnă la Bar- 
bizon ; Toamna în pădure; Vánat; După coasă; O stradă în Barbizon; Studiu 
de costum spaniol. 

In 1889 s'au expus de asemenea tablouri de Andreescu la Salonul artiștilor 
in vieafä, cu care ocazie a apărut şi articolul lui Delavrancea menţionat la ince- 
putul acestui studiu. 


4* 

TABELA ILUSTRATIILOR 


1. IARNA 
Uleiu pe pânză. L. 0,30 x I. 0,19, 
Lucrat probabil la Buzău prin 1872—73, 
Provine din col. Al. Ciorăneanu, 


Col. A. Blank. 


2, PEPENI 
Uleiu pe pânză. L. 0,37 x I. 0,27. Semnat gi datat 1873, 
Provine din col Sc. larca, 


Col. Maria Yarka. 


3. OALĂ CU FLORI 
Uleiu pe pânză. L. 0,48 x I. 0,64, 
Lucrat probabil prin 1873—74. Se poate sá fie bucata expusă 
cu acest titlu în expoziţia lui Andreescu din 1874. A figurat 
şi în expoziţia din 1885, 
Provine din col. Sc. larca, 


Col. Maria Yarka. 


4. PEȘTE 
Uleiu pe pânză. L. 0,62 x I. 0,23. Semnat, 
Lucrat probabil înainte de 1875, 
Provine din col. V. A. Ureche, 
Col. Dr. Dona. 


5. TÂRG LA BUZĂU 
Uleiu pe pânză. L. 0,53 x I. 0,30. Semnat, 
Lucrat probabil înainte de 1875, 
Provine din col. A. Bellu, 
Muzeul Toma Stelian. 


6. CASĂ DE CIURARI 
Uleiu pe pânză. L. 0,65 X 1. 0,40, 
Lucrat probabil la Buzău prin 1875—76, 
Muzeul Toma Stelian. 


www.dacoromanica.ro 


54 ANDREESCU 


1. MARGINE DE SAT 
Uleiu pe pânză. L, 0,62 x I. 0,39, 
Lucrat probabil la Buzău prin 1875—76, 
Col. Lazăr Munteanu. 


8. PEISAGIU IN AMURG 
Uleiu pe pânză. L. 0,66 x 1. 0,37. Semnat, 
Executat probabil la Buzău prin 1875—76. A figurat la Expo- 
zitia dela Paris (Jeu de Paume) în 1925, 
Col. G. Bădescu. 


9. IARNA 
Uleiu pe pânză. L. 0,57 x I. 0,69. Semnat, 
Lucrat la Buzău înainte de 1879, A figurat la Salonul dela Paris 
din 1879, sub titlul «Le commencement du printemps », 


Provine din col. arh. Maimarol, 
Col. N. Negri. 


10. TÂRG LA BUZĂU 
Uleiu pe lemn. L. 0,30 x I. 0,16. Semnat, 
Lucrat la Buzău înainte de 1879. E probabil bucata expusă la 
Salonul dela Paris din 1879, subtitlul « Foire en Roumanie», 
Provine din col. Porumbaru, 
Col. Clubul Tinerimii. 


11. AUTOPORTRET 
Uleiu pe pânză. L. 0,42 x I. 0,54, 
Lucrat probabil înainte de 1879, 
Muzeul Toma Stelian. 


12. PĂDURE DESFRUNZITĂ 
Uleiu pe pânză. L. 0,59 x I. 0,82, 
Lucrat probabil la Buzău înainte de 1879, 
Provine din col. Sc. larca, 
Col. Maria Yarka. 


13. IN PĂDURE 
Uleiu pe pânză. L. 0,61 x I. 0,71%, 
Lucrat probabil la Buzău înainte de 1879, 
Provine din col. larca, 
Col. Băncii Naţionale. 


14. TĂIETOR DE LEMNE IN PĂDURE 
Uleiu pe pânză. L. 0,50 x I. 0,80, 
Lucrat probabil la Buzău înainte de 1879. A figurat în expoziţia 
din 1885, 
Provine din col. Gr. Cerkez, 
Muzeul Toma Stelian. 


www.dacoromanica.ro 


ANDREESCU 55 


15. DRUM IN PĂDURE 
Uleiu pe pânză. L. 0,40 x I. 0,30, 
Lucrat probabil la Buzău înainte de 1879, 
Provine din col. Sc. larca, 
Col. Maria Yarka. 


16. MARGINE DE PĂDURE 
Uleiu pe pânză. L. 0,15% x I. 0,2314. Semnat cu iniţiale, 
Lucrat probabil la Buzău înainte de 1879. 
Col. Lazăr Munteanu. 


11, STEJAR 
Uleiu pe pânză. L. 0,48 x I. 0,69. Semnat şi purtând o dedicație 
pentru N. Creţulescu, 
Executat probabil la Buzău îuainte de 1879, 
Provine din col. V. Creţulescu, 
Muzeul Toma Stelian. 


18. FIGURĂ DE TÂNĂR 
Uleiu pe pânză. L. 0,23 x I. 0,27, 
Lucrat probabil la Paris prin 1879, 
Provine dela autor, 
Col. Paul Petrini. 


19. MODEL COSTUMAT 
Uleiu pe lemn. L. 0,2314 x I. 0,33. Semnat, 
Lucrat probabil la Paris prin 1879. A figurat la expoziţia din 
1885 sub titlul « Studiu de costum spaniol», 
Col. Lazár Munteanu. 


20. NUD IN ATELIER 
Uleiu pe pânză. L. 0,65 x I. 0,80. Semnat, 
Lucrat probabil la Paris prin 1879, 
Provine din col. dr. Kalinderu, 
Col. dr. G. Severeanu. 


21. CAP DE BĂTRÂN 
Uleiu pe pânză. L. 0,43% x I. 1,06. Semnat, 
Lucrat probabil la Paris prin 1879—80, 
Col. Băncii Naţionale. 


22. CAP DE STUDIU 
Uleiu pe lemn. L. 0,24 x I. 0,35. Semnat, 
Lucrat probabil la Paris prin 1879—80, 


Pinacoteca din Iaşi. 


23. MODEL COSTUMAT 
Uleiu pe pânză. L. 0,52x I. 0,64, 
Lucrat probabil la Paris prin 1879—80, 
Provine din familia autorului, 
Col. Filip Manu. 

24. STÂNCILE DELA APREMONT 
Uleiu pe pânză. L. 0,65 x 1. 0,80, 


Lucrat prin 1879—80. Expus la Salonul dela Paris din 1880, gi 


la expoziţia de la Bruxelles din 1935. 
Provine din col. Procopie Dumitrescu, 
Muzeul Toma Stelian. 


25. PEISAGIU DE PĂDURE 
Uleiu pe pânză. L. 0,50 x I. 0,60. Semnat, 
Lucrat prin 1879—80 la Barbizon. A figurat la 
Paris (Jeu de Paume) din 1925, 
Col. Clubul Tinerimii. 


26. INTERIOR DE PĂDURE 
Uleiu pe pânză. L. 0,64 x 1. 0,53, 
Lucrat probabil la Fontainebleau prin 1879—80 
expoziţia dela Paris (Jeu de Paume) din 1925, 
Provine din col. 1. Crătunescu, 
Muzeul Toma Stelian. 


27. PEISAGIU DE CÂMP 
Uleiu pe pânză. L. 0,20 x 1. 0,34, 
Lucrat probabil în Franţa prin 1879—80, 
Provine din col. larca, 
Col. K. Zambaccian. 


28. ARĂTURĂ 
Uleiu pe pânză. L. 0,32 X 1. 0,22, 
Lucrat probabil în Franţa prin 1879—80, 
Provine din col. A. Bellu, 
Muzeul Toma Stelian. 


29. COLT DE FERMĂ 
Uleiu pe lemn. L. 0,17% x 1. 0,27%. 
Lucrat probabil la Barbizon prin 1879—80, 
Provine dela autor, 


Col. Sp. Haret. 


30. PEISAGIU CU CASE 
Uleiu pe carton. L. 0,26% x I. 0,1715. Semnat, 
Lucrat în Franţa, probabil prin 1879—80, 
Col. Băncii Naţionale. 


31. DRUMUL MARE 
Uleiu pe pânză. L. 1,43 x 1. 0,96, 


expoziţia dela 


. A figurat la 


Lucrat în Franţa prin 1880. A fost expus de Andreescu la Sa- 
lonul dela Paris din 1880, sub titlul « La grande route». A fi- 
gurat la expoziţiile dela Haga, Amsterdam şi Bruxelles, în 1930, 

Provine din col. dr. Kalinderu, 

Muzeul Kalinderu. 


www.dacoromanica.ro 


ANDREESCU 57 


32. 


33 


34. 


35 


36 


37 


38. 


39. 


40. 


DRUM DE TARÁ IN FRANTA 
Uleiu pe pânză. L, 0,47 x 1. 0,20. Semnat şi purtând o dedi- 
catie în frantuzeste。 
Lucrat probabil prin 1880, 
Muzeul Simu. 


LA ARAT 
Uleiu pe pânză. L. 0,75 x I. 0,65. Semnat și datat 1880, 
Lucrat în Franţa, probabil în primăvara anului indicat, 
Col. Ionescu-Quintus. 


PEISAGIU CU CASE 
Uleiu pe pânză. L. 0,45 x I. 0,18. Semnat și datat 1880, 
Lucrat în Franţa, 
Col. Clubul Tinerimii. 


PEISAGIU LA MARGINEA UNUI LAC 
Uleiu pe lemn. L. 0,50 x I. 0,37. Semnat, 
Lucrat în Franţa, probabil prin 1880, 
Provine din col. dr. G. Severeanu, 
Col. Dr. Dona. 


PEISAGIU 
Uleiu pe pânză. L. 0,52 x I. 0,35, 
Lucrat probabil în Franţa prin 1880, 
Col. G. Bădescu. 


DUPĂ PLOAIE 
Uleiu pe lemn. L. 0,27 x 1. 0,17%. Semnat, 
Lucrat probabil în Franța prin 1880, 
Col. dr. G. Severeanu. 


CUMPĂNĂ SATULUI 
Uleiu pe pânză. L. 0,61 x I. 0,57. Semnat și datat 1880, 
Lucrat probabil în vara acelui an, petrecută de artist în ţară. 
Tabloul a figurat la expoziția dela Paris (Jeu de Paume) 
din 1925. 
Col. dr. Dinu Brătianu. 


DRUM DE ȚARĂ 
Uleiu pe pânză. L. 0,94 x I. 0,60, 
Lucrat probabil in fara, în vara sau toamna lui 1880, 
Col. N. Tabacovici. 


GRUP DE COPACI 
Uleiu pe pânză. L. 0,71 x I. 0,41. Semnat, 
Lucrat în țară, poate în toamna lui 1880, 
Provine din col. Em. Cerkez, 
Col. Al. Răşcanu. 

41. 


42. 


43. 


44. 


45. 


46. 


47. 


48. 


PĂDURE DESFRUNZITĂ 
Uleiu pe pânză. L. 0,81 x I. 0,65. Semnat, 
Lucrat poate prin 1880, 
Provine din col. I. N. Tomescu, unde a intrat direct dela autor, 
Col. Al. Rägcanu. 


SEARĂ DE TOAMNĂ LA BARBIZON 
Uleiu pe pânză. L. 1,50 x I. 0,98. Semnat şi datat 1880, 
A figurat la expoziţia din 1885, 
Provine dela autor, 
Col. Paul Petrini. 


PEISAGIU CU FEMEI COSÂND 
Uleiu pe lemn. L. 0,35 — 1. 0,26. Semnat, 
Lucrat probabil în Franţa prin 1880—81, 
Col. Gr. Periefeanu. 


NUD IN AER LIBER 
Uleiu pe pânză. L. 0,80 x I. 0,59, 
Lucrat în Franţa prin 1880 一 81. A figurat la expoziția dela Bar- 
celona în 1929 gi la Haga, Amsterdam gi Bruxelles în 1930, 
Pinacoteca din Bucureşti. 


INTERIOR DE PĂDURE 
Uleiu pe lemn L. 0,18% x I. 0,24. Semnat şi datat 1881, 
Lucrat în Franţa, 
Provine din col. I. N. Tomescu, unde a intrat direct dela autor, 
Col. Al. Rägcanu. 


PEISAGIU CU MESTEACÁNI SI CU STÂNCI 
Uleiu pe pänzä. L. 0,47 x I. 0,56. Semnat, 
Lucrat probabil in Franţa prin 1881, 
Provine din col. I. N. Tomescu, unde a intrat direct dela autor, 
Col. Al. Răşcanu. 


POMI INFLORITI 
Uleiu pe pânză. L. 0,35 x I. 0,25. Semnat, 
Lucrat probabil în Franţa prin 1881, 
Provine din col. A. Bellu, 
Muzeul Toma Stelian. 


PEISAGIU CU MESTEACANI 
Uleiu pe pânză. L. 0,65 X I. 0,45. Semnat, 
Lucrat probabil in Franta prin 1881, 
Col. Clubul Tinerimii. 

49, SĂLCIILE 
Uleiu pe pânză. L. 0,58 x I. 0,38. Semnat, 
Lucrat probabil în Franţa prin 1881. A figurat la expoziţia de 
la Bruxelles din 1935. 
Provine din col. N. Predescu, 
Muzeul Simu. 


50. PEISAGIU DE DEAL 
Uleiu pe pânză. L. 0,28 x I. 0,17. Semnat, 
Lucrat probabil în Franţa prin 188], 
Provine din col. V. Cioflec, 
Pinacoteca Cioflec, Cluj. 


51. IARNĂ LA BARBIZON 
Uleiu pe pânză. L. 0,65 x 1, 0,54. Semnat și datat 1881, 
A fost expus de Andreescu la Salonul dela Paris din 1881, A 
figurat în expoziţia din 1885 ; de asemenea la Haga, Amsterdam 
şi Bruxelles în 1930 și la Bruxelles în 1935, 
Provine din col. Sc. larca, 
Col. K. Zambaccian. 


52, GĂINI 
Uleiu pe pânză. L. 0,65 x I. 0,54. Semnat, 
Lucrat probabil prin 1881, A figurat la expoziţiile dela Haga, 
Amsterdam gi Bruxelles în 1930 gi la cea dela Bruxelles din 
1935. 
Provine din col. N. Predescu, 
Muzeul Simu. 


53. RATE 
Uleiu pe pänzä. L. 0,62%, x I. 0,77. Semnat, 
Lucrat probabil prin 1881, 
Provine din col, Al. Bagdat, 
Col, Al. Räscanu. 


54. VÄNAT 
Uleiu pe pänzä. L. 0,54 x I. 0,68. Semnat, 
Lucrat probabil in 1881. A figurat la expozitia din 1885. A fost 
de asemenea expus la Paris (Jeu de Paume) in 1925, la Barce- 
lona in 1929 gi la Bruxelles in 1935. 
Pinacoteca din Bucureşti 


55. FLORI IN PABAR 


Uleiu pe lemn. L. 0,32 x I. 0,40. Semnat și datat 1881, 
Col. Clubul Tinerimii. 

57. 


58. 


59. 


60. 


61. 


62. 


63. 


64. 


ANDREESCU 


ULCICĂ CU FLORI 
Uleiu pe pânză. L. 0,24% x I. 0,32%, 
Lucrat probabil prin 1881—82, 
Provine din col. N. Predescu, 
Muzeul Simu. 


TRANDAFIRI 
Uleiu pe pâuză. L. 0,62 x I. 0,45, 
Lucrat prin 1881—82, 
Col. Clubul Tinerimii. 


PROFIL DE FATÁ 
Ulciu pe carton. L. 0,17% x I. 0,23. Semnat gi datat 1881, 
Lucrat în ţară, după expoziţia artistului din 1881. A figurat în 
expoziţia din 1885 sub titlul € Cap de femee », 
Provine din col. dr. Kalinderu, 
Col. Lazăr Munteanu. 


CAP DE FETIȚĂ 
Uleiu pe lemn. L. 0,21 x I. 0,2615. Semnat și datat 1881. 
Col. M. S. Regelui. 


PROFIL DE FETIȚĂ 
Uleiu pe lemn. L. 0,2314 x I. 0,33. Semnat şi datat 1882. 
Provine din col. av. Bossie, 
Col. I. V. Vineş. 


BROBOADA ROȘIE 
Uleiu pe pânză. L. 0,1614 x I. 0,2414. Semnat, 
Lucrat probabil prin 1881—82, 
Provine dela autor, 


Col. Paul Petrini. 


CAP DE FETIȚĂ 
Uleiu pe pânză. L. 0,22 x 1. 0,31. Semnat, 
Lucrat probabil prin 1881—82, 
Provine dela autor, 
Col. Paul Petrini. 


STRADA 
Uleiu pe pânză. L. 0,20 x I. 0,16%, 
Lucrat probabil in București, prin 1881—82, 
Provine dela autor, 


Col. Paul Petrini. 


TÂRG 
Uleiu pe lemn. L. 0,24 x I. 0,17. Semnat, 
Lucrat probabil în București prin 1881—82, 
Col. Clubul Tinerimii. 

65. NOAPTEA IN DEALUL SPIRII 
Uleiu pe pânză. L, 1,24 x I. 0,72, 
Lucrat ín 1882. Neterminat, 
Provine dela autor, 
Col. Perticari. 

66. AUTOPORTRET 
Uleiu pe pânză. L. 0,64 x I. 0,92, 
Lucrat ín 1882. Neterminat, 
Pinacoteca din Bucureşti. 

2. PEPENI (1873) 


Col. Maria Yarka 

3. OALĂ CU FLORI 
Col. Maria Yarka 

4. PESTE 
Col. dr. Dona 

5. TÂRG LA BUZĂU 
Muzeul Toma Stelian 

6. CASĂ DE CIURARI 

8. PEISAGIU ÎN AMURG 
Col. G. Bădescu 

Col. N. Negri 

Col. Clubul Tinerimii 

11. AUTOPORTRET 

12. PĂDURE DESFRUNZITA 
Col. Maria Yarka 

14. TĂETOR DE LEMNE IN PĂDURE 
Muzeul Toma Stelian 

15. DRUM IN PĂDURE 
Col. Maria Yarka 

16. MARGINE DE PĂDURE 


Col. Lazăr Munteanu 

17. STEJAR 
Muzeul Toma Stelian 

18. FIGURĂ DE TÂNĂR 
Col. Paul Petrini 

19. MODEL COSTUMAT 
Col. Lazăr Munteanu 

20. NUD ÎN ATELIER 
Col. dr. G. Severeanu 

21. CAP DE BĂTRÂN 
Col. Băncii Naţionale 

22. CAP DE STUDIU 
Pinacoteca din lagi 


www.dacoromanica.ro 


23. MODEL COSTUMAT 
Col. Filip Manu 

24, STÂNCILE DE LA APREMONT 
Muzeul Toma Stelian 

25. PEISAGIU DE PĂDURE 
Col. Clubul Tinerimii 

26. INTERIOR DE PĂDURE 
Muzeul Toma Stelian 

28. ARĂTURĂ 
Muzeul Toma Stelian 

29. COLT DE FERMĂ 
Col. Sp. Haret 

30. PEISAGIU CU CASE 
Col. Băncii Naţionale 

31. DRUMUL MARE 
Muzeul Kalinderu 


www.dacoromanica.ro 


32. DRUM DE TARA ÎN FRANȚA 


Muzeul Simu 

23. LA ARAT (1880) 


Col. Tonescu-Quintus 

34. PEISAGIU CU CASE (1880) 
Col. Clubul Tinerimii 

35. PEISAGIU LA MARGINEA UNUI LAC 
Col. dr. Dona 


www.dacoromanica.ro 


36. PEISAGIU 
Col. G. Bădescu 

37. DUPĂ PLOAIE 
Col. dr. G. Severeanu 

38. CUMPANA SATULUI (1880) 


Col. dr..Dinu Brătianu 

39. DRUM DE ȚARĂ 

Col. N. Tabacov 

40. GRUP DE COPACI 
Col. Al. Rägcanu 

42. SEARA DE TOAMNĂ LA BARBIZON (1880) 
Col. Paul Petrini 

43. PFISAGIU CU FEMEI COSAND 


Col. Gr. Perieteanu 

44. NUD IN AER LIBER 


Pinacoteca din București 

45. INTERIOR DE PĂDURE (1881) 
Col. Al. Rășcanu 

46. PEISAGIU CU MESTEACANI SI CU STÂNCI 
Col. Al. Ragcanu 

47. POMI INFLORITI 
Muzeul Toma Stelian 

48. PEISAGIU CU MESTEACANI 

Col. Clubul T 
www.dacoromanica.ro 


yA 


49. SALCIILE 


Muzeul Simu 

50. PEISAGIU DE DEAL 
Pinacoteca Cioflec, Cluj 

51. IARNA LA BARBIZON (1881) 

52. GĂINI 


Muzeul Simu 

53. RATE 
Col. Al. Răşcanu 

54. VÂNAT 
Pinacoteca din Bucureşti 

55. FLORI IN PAHAR (1881) 
Col. Clubul Tinerimii 

56. ULCICA CU FLORI 
Muzeul Simu 

57. TRANDAFIRI 
Col. Clubul Tinerimii 

58. PROFIL DE FATĂ (1881) 


Col. Lazăr Munteanu 

59. CAP DE FETIȚĂ (1881) 
Col. M. S. Regelui 

60. PROFIL DE FETIȚĂ (1882) 
Col. I. V. Vines 

61. BROBOADA ROSIE 
Col. Paul Petrini 

62. CAP DE FETIŢĂ 
Col. Paul Petrini 

65. NOAPTEA IN DEALUL SPIRII 
Col. Perticari 

66. AUTOPORTRET 
Pinacoteca din Bucuresti 

MONITORUL OFICIAL ȘI 
IMPRIMERIILE STATULUI 
IMPRIMERIA NAȚIONALĂ 
BUCURESTI 1936 

SCRIITORII ROMÂNI CONTEMPORANI 


Au apărut 
JOACHIM BOTEZ 
C. GANE 


ADRIAN MANIU 


SĂRMANUL KLOPSTOCK 


LUCIA DEMETRIUS 
Sub tipar 

N. M. CONDIESCU 
N, M. CONDIESCU 


Au apárut 
PAUL ZARIFOPOL 


PERPESSICIUS 

G.-M. CANTACUZINO 
N. IORGA 

EM. CIOMAC 

M. D. RALEA 

N. IORGA 

ŞERBAN CIOCULESCU 


G. CĂLINESCU 
C. ANTONIADE 


N. IORGA 
ALICE VOINESCU 
EM. CIOMAC 


Au apărut 
DEMOSTENE BOTEZ 


ZAHARIA STANCU 


G. BACOVIA 

G. GREGORIAN 
ADRIAN MANIU 

G. LESNEA 
GEORGE SILVIU 
Y. CIOCÂLTEU 

N. DAVIDESCU 
ION POGAN 

N. DAVIDESCU 
RADU BOUREANU 
ION MINULESCU 
VIRGIL CARIANOPOL 


Romane 
Însemnările unui belfer 


Trecute vieţi de doamne şi domnife, IT 
cu numeroase ilustraţii în text 


Focurile primáverei şi flăcări de 
toamnă 


Feciorul lui Nenea TacheVamegul, II 
Tinerețe 


Însemnările lui Safirim, I 


Peste mări şi țări cu 20 de reprodu- 
ceri în culori după acuarelele originale de 
8. MÜTZNER 


Esseuri Critică 


Pentru arta literară 

Menţiuni critice, II 

Izvoare şi popasuri 

Oameni cari au fost, 1 

Viaţa şi opera lui Richard Wagner 
Valori 

Oameni cari au fost, II 


Corespondenta dintre I. L. Caragiale 
si Paul Zarifopol (1905—1912) 


Opera lui Mihai Eminescu, II şi III 


Renaşterea italiană. Trei figuri din 
Cinquecento 


Oameni cari au fost, HI 
Montaigne 
Poeţii armoniei, I 


Versuri 
Cuvinte de dincolo 


Antologia poeţilor tineri cu portrete 
de Margareta STERIAN 


Poesii cu o prefaţă de Adrian MANIU 
La poarta din urmă 
Cartea Țării 

Cântec deplin 

Paisie psaltul spune... 
Poesii 

Helada 

Zogar 

Roma 

Golful Sângelui 

Nu sunt ce par a fi... 
Scrisori către plante 


www.dacoromanica.ro 


Lei 60 
Lei 160 


Lei 60 


Lei 70 
Lei 50 


Lei 60 
Lei 80 
Lei 60 
Lei 80 
Lei 80 
Lei 50 
Lei 90 


Lei 40 
2 vol. 


Lei 140 
Lei 70 
Lei 90 
Lei 70 
Lei 60 


Lei 60 


Lei 60 
Lei 40 
Lei 60 
Lei 40 
Lei 40 
Lei 40 
Lei 60 
Lei 60 
Lei 40 
Lei 60 
Lei 50 
Lei 50 
Lei 40 


TRADUCEREA SFINTEI SCRIPTURI DE PR. V. RADU 
ŞI GALA GALACTION 


Au apărut Cântarea Cântărilor gratuit 

Cartea lui Iov gratuit 

Elemente gratuit 
TT SCRIITORII STREINI MODERNI ŞI CONTEMPORANI 
E. MADÁCH Tragedia omului traducere în versuri 

din limba maghiară de Oct. GOGA Lei 40 
LUIGI PIRANDELLO Ráposatul Matei Pascal traducere din 

limba italiană de A. MARCU Lei 40 
M. CHOROMANSKI Gelozie şi medicină traducere din limba 

polonă de GR. NANDRIŞ Lei 50 
R.-L. STEVENSON Comoara din insulă traducere din 

limba engleză de Radu GEORGESCU Lei 50 
Au apărut BIBLIOTECA DE FILOSOFIE ROMÂNEASCĂ 
D. D. ROŞCA Existenţa tragică Lei 60 
T. VIANU Estetica, I Let 100 
PETRE PANDREA Filosofia  politico-juridică a lui 

Simion Barnufiu Lei 60 
LUCIAN BLAGA Orizont şi stil Lei 60 
T. VIANU Estetică, II Lei 100 
C. RĂDULESCU-MOTRU Românismul. Catehismul unei noui 

spiritualitati Lei 60 
Sub tipar 
MIRCEA ELIADE Yoga. Essai sur les origines de la > 


mystigue indienne 
A apărut BIBLIOTHEQUE D'HISTOIRE CONTEMPORAINE 
@. I. BRĂTIANU Napoleon III et les nationalités Lei 80 


OPERELE PREMIATE BE SCRIITORILOR TINERI 
1934 


Au apărut 
VLADIMIR CAVARNALI Poesii Lei 20 
EUGEN JEBELEANU Inimi sub săbii poeme Lei 40 
HORIA STAMATU Memnon versuri Lei 40 
DRAGOS VRANCEANU Cloşca cu puii de aur versuri Lei 40 
EMIL CIORAN Pe culmile disperării Lei 50 
CONSTANTIN NOICA Mathesis Lot’ 40 
1935 bera 
ŞTEFAN BACIU Poemele poetului tânăr Lei 20 
VIRGIL GHEORGHIU Marea vânătoare Lei 20 
SIMION STOLNICU Pod eleat Lei 20 
Sub tipar E 1936 
ŞTEFAN TEODORESCU Spre un nou umanism 
1. BIBERI Thanatos 
AL, DIMA Zăcăminte folklorice tn literatura 
noastră contemporană 
VASILE GEORGESCU Drept şi viaţă 
Sub tipar COMPOZITORII ROMÂNI CONTEMPORANI 
P. CONSTANTINESCU Sonatină pentru pian şi violină 
REVISTA FUNDATIILOR REGALE 
Apare lunar în 240 de pagini. Numărul lei 25. Abonamentul pe un an lei 300, 


Cărţile noastre se gasese de vânzare în principalele librării 
din ţară, Ele se pot trimite franco la domiciliu în toată fara. 

